Oktobarska nagrada Vlasotinca ministru Vukosavljeviću\nTanjug 10. oktobra 2019. 15:25\nBEOGRAD – Na svečanoj sednici povodom Dana opštine Vlasotince ministru kulture i informisanja Vladanu Vukosavljeviću uručeno je Oktobarsko priznanje za 2019. godinu za izuzetan doprinos u razvoju kulture i stvaranju uslova za bogatiji i sadržajniji kulturni život na teritoriji ove opštine.\n„Vlasotince je paradigma onoga što se u strateškom smislu dešava i danas“, rekao je ministar podsećajući na kulturnu istoriju ove varoši koja je između dva rata imala i džez orkestar.\n„Ako su postojala pevačka društva koja su se zvala „Karađorđe“, „Njegoš“ i „Mokranjac“, ali i džez orkestar koga nije imao ni jedan grad u Srbiji osim Beograda, onda je to upravo onaj zamišljeni raspon u kome se i danas kreće, u simboličkom smislu, kulturna politika ove zemlje“, naveo je ministar.\nOn je objasnio da je to čvrsto oslanjanje na svoju kulturno-istorijsku tradiciju, na svoj identitet i na jako strujanje sopstvene kulture s jedne strane, a sa druge „to je bio džez orkestar koji simboliše neophodnost, potrebu i spremnost srpske kulture da bude otvorena za one važne, zanimljive i kvalitetne uticaje drugih kultura i tradicija, koje složenim procesima kulturnih strujanja obogaćuju i osnažuju našu kulturu“.\nKako piše u obrazloženju, nagrada je dodeljena za nesebičnu pomoć u rekonstrukciji Kulturnog centra u kome je prošle godine realizivan projekat „Slike Vlasotinca“, a ove godine projekat „Pejzaži Vlasotinca“.\nOvaj veliki poduhvat deo je projekta Dijalek(a)t koji je na konkursu „Gradovi u fokusu“ podržalo Ministarstvo kulture i informisanja. Tim povodom, iz štampe je izašla i zbirka pesama „Oratim da ne patim“ na prizrensko-timočkom dijalektu, što je doprinelo popularizaciji ovog govora.\nDan Vlasotinca, 10. oktobar, obeležava se u čast oslobođenja ove opštine u Drugom svetskom ratu, a posvećen je onima koji su stradali za slobodu Vlasotinca i okoline.\n„Današnji datum je, s jedne strane, prilika da se setimo onih koji su živote dali za bolji život pokolenja i prilika da vidimo šta smo mi, koji smo sada tu, uradili da bismo unapredili život tih naraštaja“, rekao je predsednik opštine Vlasotince Zoran Todorović.


HomePolitikaEskobar: Otvoreni Balkan biće potpun sa svih šest ekonomija\nGabriel Eskobar (Ambasada SAD )\nAmerički izaslanik za Zapadni Balkan Gabrijel Eskobar, izjavio je danas da Sjedinjene Američke Države podržavaju inicijativu „Otvoreni Balkan”, ali smatraju da ta inicijativa neće biti potpuna bez uključivanja svih šest ekonomija Zapadnog Balkana.\nU onlajn obraćanju u okviru političkog panela na konferenciji „Otvoreni Balkan” u Skupštini Srbije, Eskobar je rekao da SAD podržava sve napore koji idu ka integraciji regiona, kako svih šest ekonomija, tako i integraciju u Evropu.\n„Ovaj region poznajem već dugo vremena, i to je region koji pruža izuzetne prilike, ljudi sa Balkana su dosta uradili da izgrade moje društvo i evropsko društvo, a sada je vreme da izgrade svoje društvo, da rade na tome da mladi ostanu i rade na Balkanu i rade na boljoj budućnosti za svoje zemlje”, rekao je Eskobar.\nNa realizaciji „Otvorenog Balkana”, ukazuje Eskobar, Srbija, Albanija, Severna Makedonija, suočiće se sa dosta izazova, kao što su kontrola granica nakon njihovog otvaranja, bolja delotvornost sudova, smanjenje korupcije, smanjenje kontrole koju država ima nad privredom.\n„Pored toga, važno je da ove tri zemlje koje pokreću inicijativu moraju da budu veoma otvorene i da blisko razgovaraju sa druga tri partnera koja su skeptična. Bez šest zemalja ova inicijativa ne može da uspe”, rekao je Eskobar.\n„Mi smo voljni da vam na tom putu pomognemo, da sve bude u skladu sa međunarodnim standardima, da postanemo partneri sa Evropom kako bi obezbedili da ovaj region postane jedan od najvažnijih ekonomija u Evropi”, rekao je Eskobar.\nPreminulo 50 osoba, 2.631 novi slučaj koronavirusa\nDefinitivno utvrđeno: Među žrtvama stravične nesreće u Bugarskoj nema građana Srbije


Veče Ivanjice u igri i pesmi – Info LIGA\nby infoLIGA · 30/04/2017\n„Veče Ivanjice u igri i pesmi“, održano sinoć u sportskoj hali Osnovne škole „Kirilo Savić“ u Crnjevu, okupilo je nekoliko ansambala iz Srbije, sa Kosova i Metohije i Republike Srpske. Manifestacija je održana u organizaciji Doma kulture i hotela „Park“ iz Ivanjice i Udruženja koreografa narodnih igara Srbije sa Kosova i Metohije, a pod pokroviteljstvom opštine Ivanjica i Ministarstva za kulturu Republike Srbije.\nRaširenih ruku i otvorenog srca, doduše manji broj Ivanjičana nego što se očekivalo, dočekali su svoju braću i sestre sa Kosova i Metohije i Republike Srpske i kao dobri domaćini ugostili ih u svom gradu.\nPrisutni su uživali u dvočasovnom programu i nastupu folklornih ansambala iz Mrkonjić Grada, Zubinog Potoka, Šipova, Jagodine i Ivanjice. Igre iz Šumadije, Leskovca, Kobišnice, Dimitrovgrada, „Vlaško nadigravanje“ i „Srpkinja“, samo su deo folklornog nasleđa prikazanog sinoć koje su gledaoci pozdravili burnim aplauzima. Ljubiteljima izvorne pesme predstavili su se Biseri Moravice, Omorika, Klekovički žubor, Breza i Braća Kolarević iz Ivanjice, kao i pevačke grupe iz Mrkonjić Grada i Jagodine.\nUčesnicima programa i organizatorima su dodeljene zahvalnice, dok su gosti domaćinima manifestacije uručili prigodne poklone.\nNext story Ivanjičani dominirali u ekipnom takmičenju iz oblasti šumarstva i obrade drveta\nPrevious story Nedostatak stručnog kadra u drvnoj industriji


Otvoreno pismo Rabinu Isaku Asielu - Jovan Byford - Peščanik\nNedavno sam bio u prilici da pogledam snimak Vašeg gostovanja u emisiji “Da, možda, ne”, emitovanoj na Radio televiziji Srbije, u sredu, jedanestog marta 2009. Tema emisije, u kojoj su pored Vas učestvovali vladika Irinej Bulović, nadbiskup Stanislav Hočevar i muftija Muhamed Jusufspahić, bila je odluka vlade Srbije da na zahtev predstavnika “tradicionalnih” verskih zajednica iz skupštinske procedure povuče predlog Zakona o zabrani diskriminacije. Javne kritike tog postupka (od značajanog dela javnog mnjenja u Srbiji ocenjenog kao pokušaj ugrožavanja prinicipa sekularne države) najvećim delom su upućivane Srpskoj pravoslavnoj crkvi. Što je razumljivo, s obzirom da je ona kao najbrojnija i najuticajnija verska zajednica u zemlji sigurno bila i glavni inicijator zahteva za povlačenje antidiskriminacionog zakona. To potvrđuje i činjenica da je vladika Irinej Bulović bio taj koji je veče pre slanja zakona u skupštinsku proceduru, interevenisao kod predstavnika Vlade i izdejstvovao njegovu “doradu”. Mala je verovatnoća da bi zakon bio povučen sa takvom ekspeditivnošću da je u Vladu Srbije poziv stigao od Vas ili gospode Hočevara i Jusufspahića. Stoga je “zasluga” Srpske pravoslavne crkve da ovaj zakon osporavanjem dođe u žižu javnosti svakako najveća. Ali, time što su učesnici emisije “Da, možda, ne” RTS-a, ovu inicijativu javnosti nedvosmisleno prikazali kao jednistven front, smatram da je neophodno da i predstavnici manjinskih verskih zajednica koje su Srpsku pravoslavnu crkvu podržali u najnovijoj inicijativi, preuzmu deo odgovornosti i shodno tome budu ravnopravno izloženi kritici javnosti.\nNajpre bih želeo da Vam skrenem pažnju na propust koji ste napravili prilikom gostovanja u emisiji “Da, možda, ne”. Od samog početka celog slučaja sa povlačenjem Zakona o sprečavanju diskriminacije, bilo je jasno da je u srži ove zajedničke akcije “tradicionalnih” verskih zajednica protivljenje izričitoj zabrani diskriminacije bazirane na seksualnoj orijentaciji koju ovaj zakon predviđa. Kod predstavnika “tradicionalnih” vera javila se bojazan da su pojedini članovi ovog zakona u koliziji sa njihovim dogmatskim stavovima po kojima se seksualnost (ili bar njeno “javno ispoljavanje”, ma šta to značilo) odobrava izključivo u “tradicionalnom”, heteroseksualnom obliku, kroz odnos muskarca i žene u okviru od verskih institucija sankcionisane bračne veze. Na samom početku emisije, Vi ste čak citirali Treću knjigu Mojsijevu, gde se za homoseksualni odnos među muškarcima kaže da je “gadan Gospodu”. Iz načina na koji ste izneli ovaj citat dalo bi se zaključiti da je homoseksualnost u suprotnosti sa osnovnim načelima judaizma. Ovo je kod gledalaca emisije moglo proizvesti utisak da religija koju propovedate, baš kao i pravoslavno hrišćanstvo, katoličanstvo ili islam, ima veoma rigidan stav prema homoseksualnosti i da ga tretira kao “greh” ili “bolest”. Smatram, međutim, da je gledaocima javnog servisa svakako trebalo skrenuti pažnju na činjenicu da judaizam zapravo nije monolitna religija, i da u okviru njenih različitih oblika i pravaca postoje, izmedu ostalog i različita mišljenja po pitanju istopolnih veza i braka gej i lezbejskih parova. Naime, strogi zakoni i stavovi koje ste izneli u emisiji, ograničeni su na ortodoksnu i konzervativnu struju u judaizmu, mada i u okviru njih danas nalazimo nesuglasje po pitanju odnosa prema istopolnim vezama. Nasuprot njima, već stotinak godina postoji veoma aktivna reformistička, liberalna struja koja danas okuplja oko 1.200 sinagoga i gotovo dva miliona članova širom sveta. Reformisti, koji nastoje da jevrejsku veru i tradiciju prilagode savremenom životu, ne samo da smatraju da su svi Jevreji, nezavisno od seksualne orijentacije, sa stanovišta vere jednaki, već je pripadnicima gej i lezbejske populacije u okviru reformskog judaizma omogućeno da se školuju kao rabini i vrše crkvene obrede. U nekim reformskim sinagogama postoji čak i mogućnost sankcionisanja istpolnih veza verskim obredom.\nDeo Vašeg izlaganja koji me je posebno motivisao da Vam se obratim, jeste onaj koji ste izneli na samom početku emisije. Braneći zajednički vrednosni sistem “tradicionalnih” vera, koji je, kako ste rekli, “uokviren” u svetim knjigama hrišćanstva, judaizma i islama, zapitali ste se da li jedan duhovnik, kada citira neku svetu knjigu, bilo da je u pitanju Tora, Novi zavet ili Kuran, može biti okrivljen za govor mržnje. Navodeći već pomenuti citat iz Treće knjige Mojsijeve, gde se kaže “neka ne leže muškarac sa muškarcem kao sa ženom, gadno je Gospodu”, upitali ste da li bi ovaj stav, izrečen na času veronauke, potpao pod udar novog zakona protiv diskriminacije. Da li bi vrednosni stav o homoseksualnosti zasnovan na tumačenju svetih knjiga mogao biti okarakterisan kao homofobija, ili diskriminacija na osnovu seksualne orijentacije? Ovo pitanje bi se, u proširenoj i pojednostavljenoj verziji, moglo formulisati i na sledeći način: Da li doktrinarni stavovi tradicionalnih verskih zajednica u Srbiji, zasnovani na svetom pismu, mogu biti predmet bilo kakve pravne regulative, ili bi tako nešto predstavljalo mešanje države u neotuđivo pravo na propovedanje vere?\nIz načina na koji ste u emisiji postavili ovo pitanje, dalo se zaključiti da smatrate da odgovor na njegov prvi deo treba da glasi “ne”, odnosno da kada je reč o stavovima i vrednosnim sudovima utemeljenim na svetim knjigama i tradiciji, verskim zajednicama mora biti zagarantovana apsolutna sloboda. Poštujući, naravno, Vaše pravo da zastupate i javno izražavate ovakav stav, pokušaću da Vam ukažem na neke neželjene posledice koje bi iz njega mogle proisteći.\nZamislite na trenutak sledeću hipotetičku situaciju. Na času pravoslavne veronauke u jednoj školi u Srbiji, veroučitelj odlučuje da poslednjih desetak minuta jednog časa posveti “najvećem Srbinu posle Svetog Save”, Svetom vladiki Nikolaju Velimiroviću. Iz torbe vadi vladičinu knjigu “Reči srpskom narodu kroz tamnički prozor”, i objašnjava, sve citirajući mitropolita Amfilohija Radovića, da je u pitanju jedan proročanski spis Vladike Nikolaja u kome se on obraća, izmedu ostalih i budućim generacijama “srpskih mladića i srpskih devojaka”, dakle njima, učenicima. On zatim nasumice otvara knjigu, i počinje da čita poglavlje u kome Vladika Nikolaj o Jevrejima govori kao o bogoubicama, kao deci đavola, kao borcima protiv “dece svetlosti, protiv sledbenika Jevanđelja, i života večnoga”, pripisujući, pritom, sve probleme savremenog sveta mahinacijama “Židova i njihova oca, đavola”. Nekoliko dana kasnije, roditelj jednog učenika ili učenice, o sadržaju spornog časa veronauke obaveštava nadležne organe koji podnose tužbu protiv škole i veroučitelja, zbog raspirivanja mržnje. Ceo slučaj ubrzo izlazi pred sud, gde mladi katiheta iznosi svoju odbranu. Kao prvo, on tvrdi da nije znao da u ovom delu Vladike Nikolaja ima bilo čega spornog. Pročitao je sve što je od strane crkve objavljeno o Svetom vladiki, i nigde nije našao da je bilo ko iz Srpske pravoslavne crkve ikada rekao da je vladika antisemita ili da tu knjigu ne treba čitati. Štavise, o predrasudama, širenju mržnje ili antisemizmu, u ovom slučaju ne može biti govora, jer Vladika Nikolaj u knjizi samo citira ili prafrazira stavove iz Svetog pisma. Na suđenju se, u svojstvu svedoka, pojavljuje nekoliko istaknutih vladika i teologa Srpske pravoslavne crkve koji, svi do jednog, potvrđuju ovo tumačenje. Jednodušno i “saborski”, oni objasnjavaju da Velimirovićev stav možda deluje grubo onima koji nisu upoznati sa proročanskim stilom izražavanja, ali da je suština njegove poruke u potpunosti u skladu sa Svetim pismom i tradicionalnim učenjem Srpske pravoslavne crkve. Uostalom, u Svetom pismu, u Jevanđelju po Mateji, jasno piše da na pitanje Pontija Pilata “A šta ću činiti s Isusom prozvanim Hristom?, narod, dakle Jevreji, izgovara “Da se razapne” i “Krv njegova na nas i našu decu”. Dakle, srpske vladike i teolozi, doslovno citirajući Jevanđelje, potvrđuju da Jevreji jesu razapeli Hrista. Pošto tako piše u Jevanđelju, ne postoji zemaljski sud koji može dokazati da to nije tako ili to proglasiti za “govor mržnje”. Na pitanje tužioca da li postoji mogućnost da Srpska pravoslavna crkva pođe stopama katoličke crkve i u dogledno vreme izmeni ovaj doktrinarni stav i ukine optužbu protiv Jevreja za bogoubistvo, jedan od stručnih svedoka odgovara da crkva “nije buvljak”, da nema cenjkanja i politikantstva. Odluka te vrste bi se eventualno mogla doneti na vaseljenskom saboru, ali poslednji takav skup je održan u osmom veku. Dok se ne organizuje sledeći, optužba za bogoubistvo ostaje deo zvanične doktrine, zasnovane na Svetom pismu, na Jevanđelju. Nakon ovih iskaza sveštenika i teologa, koji su, uostalom, jedini pozvani da tumače svete spise i doktrinu pravoslavne crkve, sud se izjašnjava da je, u slučaju okrivljenog bogoučitelja, zakonska odredba o širenju mrznje u jasnoj koliziji sa ustavom zagarantovanom pravom na slobodu veroispovesti. Prema tome, nema mržnje, nema predrasude, nema krivičnog dela, i naravno nema odgovornosti.\nU ovoj hipotetičkoj priči nisam izmislio ni jedan “argument” odbrane. Sve navedeno je u poslednjih dvadesetak godina izrečeno od strane istaknutih predstavnika Srpske pravoslavne crkve, u okviru polemike o liku i delu Nikolaja Velimirovića. Učestalost ovih argumenata samo potvrduje zaključak Jurija Tabaka, poznavaoca hrišćansko-jevrejskih odnosa u Rusiji, koji je jednom prilikom primetio da u pravoslavnom svetu “najekstremniji antisemiti mogu logično da tvrde da su njihove monstruozne pogrde na račun Jevreja zasnovane na ‘učenju crkve’. Ovde, međutim, nije reč samo o odnosu Srpske pravoslavne crkve prema Jevrejima. Pravoslavni veroučitelj iz gorepomenutog primera bi se lako mogao zameniti i nekim učiteljem iz islamske zajednice, koji bi, na primer, mogao da krene stopama svojih kolega iz Sirije, Egipta i Irana, i na času veronauke u Srbiji deci čita delove Kurana u kojima se za Jevreje kaže da su prevaranti i licemeri, i da su izrodi svinja i majmuna. Uostalom, svetim knjigama se sve može opravdati. Kao što je Šekspir napisao u “Mletačkom trgovcu”: “Mark you this, Bassanio, The devil can cite Scripture for his purpose”.\nSiguran sam da biste se složili sa mnom da bi tako nešto bilo neprihvatljivo. Ali, ako je tako, i ako za određene stavove iz Jevanđelja, ili Kurana, nema mesta u školi, u medijima, ili javnom govoru, zato što oni vređaju ili kleveću Jevreje, zašto se treba držati stavova koji vređaju jednu drugu populaciju, odnosno gejeve i lezbejke, biseksualce i trans-rodne osobe. Sama činjenica da su u slučaju gej populacije predstavnici “tradicionalnih” vera našli zajednički jezik, i nastupili pred javnošću uvereni u “univerzalnost” sopstvenih predrasuda, nipošto ne znači da su u pravu. Uostalom, zakon protiv diskriminacije je po prirodi takav da mora podjednako da štiti sve manjine, inače bi i sam bio baziran na principu diskriminacije.\nOno što je u celoj stvari najvažnije jeste to što princip za koji se zalažete, a koji se svodi na pravo “tradicionalnih” crkava na predrasudu prema nekoj manjinskoj grupi, podrazumeva da, u ime slobode ispovedanja vere, društvo te predrasude treba da prihvati kao neminovnost i ćutke ih tolerise. Nepoželjnost ovakvog principa, sigurno ćete se složiti, postaje očigledna kada se primeni na slučaj pravoslavno-jevrejskih odnosa. Svakome ko poznaje problem antisemitizma u Srbiji jasno je da odbijanje Srpske pravoslavne crkve da se suoči sa kontinuiranim prisustvom antisemitizma u sopstvenim redovima, predstavlja najsnažniji ideološki izvor anti-jevrejskih predrasuda. Ako bi društvo bilo prinuđeno da prihvati neizbežnost hrišćanskog antisemitizma i pristupi mu kao nečemu što se mora tolerisati u ime verskih sloboda, onda i nema prostora za međuverski dijalog. Jer, ako postoji pravo na predrasudu, onda se preispitivanje doktrinarnog stava prema Jevrejima od strane Srpske pravoslavne crkve može trajno isključiti iz dnevnog reda pravoslavno-jevrejskog dijaloga. Uostalom, ako Vi, kao rabin, zadržavate pravo na predrasudu prema gej, lezbejskoj ili biseksualnoj populaciji zato što tvrdite da vam to Vaša vera nalaže, onda nema osnove po kojoj bi mogli da se zalažete da jedan pravoslavni vladika ili sveštenik odbaci svoju predrasudu prema Jevrejima, za koju isto tako veruje da je utemeljena na Jevanđelju, i da je zbog toga prihvatljiva.\nKonačno, na mene je vrlo neprijatan utisak ostavio deo emisije u kome ste se Vi, rabin jevrejske zajednice u Srbiji, u ime tradicionalnih verskih zajednica javno distancirali (“mi se distanciramo”) od “fašističkih falangi koje prebijaju homoseksualce na ulici”. Uz to ste se posebno ogradili od sveštenika Žarka Gavrilovića, napominjući, da ima onih, koji sasvim pogrešno, ekstremiste i nasilnike poput Gavrilovića, dovode u vezu sa “celokupnim učenjem”. Smatram da je poražavajuće da ste dozvolili da budete dovedeni u situaciju da se upravo Vi, jevrejski rabin, ograđujete od čoveka koji je u proteklih petnaest godina nebrojeno puta izrekao najgore pogrde upravo na račun zajednice kojoj pripadate. Ako je iko trebalo da izrekne tu osudu, onda je to Vladika Irinej i to samo u ime crkve koju predstavlja. Jer Gavrilović je sveštenik njegove crkve, a u pomenutim “falangama”, sasvim sigurno nema ni Jevreja, ni katolika, ni muslimana.


Uklonjen radioaktivni gromobran sa “E-reciklaže” - juGmedia\nNIŠ – Tročlani tim stručnjaka sa Instituta za nuklearne nauke „Vinča“ uklonio je danas radioaktivni gromobran koji se nalazio na pogonu „E-reciklaže“.\nU „E-reciklaži“ ističu da su tim iz „Vinče“ angažovali da ukloni gromobran jer su društveno odgovorna firma koja poštuje propise, a stručnjaci Instituta kažu da je ovo tek treći radioaktivni gromobran koji uklanjaju od početka godine.\n„Na području čitave Srbije ima još 450 do 500 takvih gromobrana. Iako zakon koji je donet maja 2009. godine propisuje da svi radioaktivni gromobrani moraju da budu uklonjeni najkasnije do maja 2014. godine, ljudi se ovih dana i dalje uglavnom samo raspituju o ceni i uslovima uklanja“, izjavio je rukovodilac operativne dozimetrije INN „Vinča“, Duško Košutić.\nOn je istakao da uklanjanje radioaktivnog gromobrana košta 155. 000 dinara plus PDV, s tim što je u ovu cenu uračunat izlazak ekipe na teren, demontaža transport i uskladištenje. Košutić podseća da prema važećoj zakonskoj regulativi jedino Institutu „Vinča“ u Srbiji može da uklanja, transportuje i skladišti radioaktivne gromobrane.\nPrema njegovim rečima ovi gromobrani bi što pre trebalo da budu uklonjeni, kako zbog zakonske obaveze, ali i zbog toga što su uglavnom stari tri i više decenija, tako da im se pojas koji štite od udara groma smanjio sa nekadašnjih oko 150 metara u prečniku, na svega 15-tak metara.\nVRANJE - U Vranju će sutra biti održana 33. sednica Skupštine grada, a odbornici će razmatrati preko 50. tačaka koje su se našle dnevnom redu.…


Radio Romania International - Vesti 07.12.2017.\n19/10/2018 8:32 PM\nRadio România Internaţional/ Vesti/ Vesti 07.12.2017.\nU Rumuniji 14., 15. i 16. decembar će biti Dani žalosti u spomen Kralju Mihaju Prvom.\nDo 10. decembra, svake večeri, u rezidenciji Kralja Mihaja u Švajcarskoj, tamo gde je bivši suveren živeo za vreme egzila i gde je preminuo, biće služen pomen- saopštila je Kraljevska kuća. U domovini, Rumuni nastavljaju da polože cveće i zapale sveće ispred bivše Kraljevske palate u Bukureštu i Palate Elisabeta, koja je bila rezidencija Mihaja Prvog. Posmrtni ostatci bivšeg suverena biće prenešeni u domovinu u sredu 13. decembra, a kovčeg Mihaja Prvog postavljen istog dana u Zamak Peleš, u Sinaji. Drugog dana kovčeg će biti prenet u Bukurešt, u Kraljevsku Palatu. Sahrana će se održati u subotu 16. decembra, u mestu Kurtea de Ardješ, na jugu zemlje, gde su sahranjeni svi kraljevi Rumunije. Rumunska vlada je odlučila da 14., 15. i 16. decembar budu Dani žalosti. U ponedeljak, 11. decembra, svećana sednica Parlamenta biće posvećena ličnosti bivšeg suverena. Kralj Rumunije izmedju 1940. - 1947. godine, Mihaj prvi je preminuo u utorak, u 96. godini života, u svojoj rezidenciji u Švajcarskoj.\nPredsednik Rumunije Klaus Johanis potpisao je danas dekret o promulgiranju Zakona o Danu nacionalnih manjina u Rumuniji. Prema pomenutom zakonu, 18. decembar je proglašen Danom nacionalnih manjina u Rumuniji. Prema normativnom dokumentu, godišnje, povodom ovog praznika, biće organizovane kulturne manifestacije, a centralne i lokalne vlasti, kao i zainteresovane nevladine organizacije mogu pružiti logističku ili finansijsku podršku u tom smislu. Istovremeno, zakon predvidja da javni servis Televizije i Radija u programe uključe odlomke sa manifestacija organizovanih povodom Dana nacionalnih manjina u Rumuniji.\nNacrt zakona o državnom budžetu Rumunije i doprinosima za socijalno osiguranje za 2018. godinu biće usvojen 21. decembra, u skladu sa kalendarom koji su utvrdili danas stalni biroi dva doma parlamenta. Nakon podnošenja amandmana i rasprava o nacrtima zakona u stručnim komisijama, izmedju 7. i 16. decembra, 18. će početi debate dva nacrta u plenumu parlamenta- predvidjeno je u odobrenom kalendaru. Nacrt državnog budžeta, koji je vlada odobrila u sredu, zasniva se na ekonomskom rastu od 5,5 odsto i godišnjoj prosečnoj stopi inflacije od 3,1 odsto. Premijer Mihaj Tudose je tvrdio da je prvi put kada bruto društveni proizvod Rumunije premašuje 200 milijardi evra, što će omogućiti povećanje plata i penzija.\nRumunija je zabeležila najveći ekonomski rast u Evropskoj uniji u trećem tromesečju tekuće godine, ocenjuje se u današnjem revidiranom izveštaju Evropskog ureda za statistiku EUROSTAT. Tačnije, u periodu jul- sepembar, bruto društveni proizvod Rumunije se povećao za 8,6 odsto u odnosu na isti period prošle godine. Na ovoj rang listi EUROSTAT-a, posle Rumunije, slede Malta i Letonija.\nPriznavanje Jerusalima kao prestonice Izraela od strane predsednika Sjedinjenih Američkih Država, Donalda Trampa, izazvalo je oštre medjunarodne reakcije. Hitno zasedanje Saveta Bezbednosti Organizacije Ujedinjenih Nacija će se održati u petak, na zahtev osam članica Saveta, medju kojima su i Velika Britanija i Francuska. Arapska Liga je izjavila da će hitno zasedati u subotu, dok sve palestinske fakcije su osudile gest i pozvale na štrajk i proteste. Brojne zemlje u regionu su upozorile da će promena statuta Jerusalima izazvati religiozne tenzije, a Turska je zapretila da će prekinuti sve odnose sa Izraelom. Tradicionalni evropski saveznici Sjedinjenih Američkih Država su, takodje, izrazili, nesuglasnost sa Trampovom akcijom, dok Rusija i Kina izrazile zabrinutost zbog eventualnog pogoršanja situacije u zoni.


OBRADOVIĆ I ĐORĐEVIĆ OTVORENO NAVIJAJU ZA KURTIJA: Petković reagovao zbog napada predstavnika opozicije na Vučića | Novosti.rs\n- Dok se predsednik Vučić u Briselu lavovski bori za srpski narod na Kosovu i Metohiji Đilasov kum Mlađan Đorđević i lažni patriota Boško Obradović po ko zna koji put otvoreno navijaju za Aljbina Kurtija i Prištinu. Šokiran sam činjenicom da ih Aljbin Kurti već nije pozvao u svoj tim za Brisel, ali posle najnovijih saopštenja u kojima otvoreno napadaju Srbiju i potkopavaju našu pregovaračku poziciju, Đorđeviću i Obadoviću je mesto albanskih lobista zagarantovano - rekao je Petković.\nOn kaže da je odavno poznata i jasna taktika Đorđevića, Đilasa, Jeremića i Obradovića "da za sopstvene greške optužuju Vučića koji se i danas bori da ispravi sve probleme koje su nam oni svojom neodogovornom politikom prema KiM ostavili. "\n. Maske su konačno pale i posle nasilja na ulicama Beograda, Đorđević i Obradović priznaju da im je draži konflikt na Kosovu i Metohiji od mira i stabilnosti i kompromisnog rešenja. Lako je Đilasu, Đorđeviću i Obradoviću da se iz udobosti Beograda igraju životima tuđe dece. Ali mi im to nikada nećemo dozvoliti i zato su oni i njihov gazda deo političke prošlosti, a mi ćemo nastaviti da težimo mirnom i kompromisnom rešenju - istakao je Petković.\nPodsećamo, dok je predsednik Vučić na teškim pregovorima u Briselu, predsednik pokreta Oslobođenje Mlađan Đorđević kritikovao ga je nazvavši novu rundu dijaloga "još jednim pokušajem anesteziranja nacije" pred, kako je rekao, "novu rundu izdaje" i dodao da ne vidi ništa sporno u zamrznuzom konfliktu.\nIstovremeno, Obradović je optužio Vučića da navodno tajno pregovara o predaji Kosova i Metohije i da nema legitimitet da bilo kakve pregovore uopšte i vodi.\nPetar Petković Mlađan Đorđević Boško Obradović Aleksandar Vučić pregovori u Briselu\nĐORĐEVIĆ UVEK PRVI KAD SE NAPADA SOPSTVENA DRŽAVA: Petković - Nigde ga nije bilo kada je trebalo braniti interese Srba na Kosovu i Metohiji\nNe čudi da se lažni patriota Mlađan Đorđević prvi javi kada treba da se naškodi vitalnim interesima Srbije, napadne sopstvena država i predsednik Aleksandar Vučić.\n28. 05. 2021. u 12:59


Autor:\tVjera Knežević Vučićević 28.11.2019, 14:18 Društvo\n“Plan i program rada predstavlja konkretizaciju namjera da doprinesemo održivom razvoju koji predstavlja ravnotežu između progresa, razvoja i socijalnog aspekta, sa jedne i kvaliteta životne sredine s druge strane. Konkretno, investicioni plan predviđa projektovanje i izgradnju sanitarne kade koja će pospješiti proces selekcije otpada kao i proširenje deponije. Zahvaljujući ovoj investiciji regionalna deponija će moći da primi veće količine otpada, čime ćemo efikasnije odgovoriti na složen proces očuvanja životne sredine. Realizacijom planiranih investicija, bićemo korak bliže većem nivou održivog upravljanja, očuvanja prirodne ravnoteže i spriječavanju, smanjivanju i, naposljetku- sanaciji svih oblika zagadjivanja životne sredine”, objašnjava direktor Možure.\nPajović poručuje da će i u budućnosti, kroz realizaciju sličnih projekata, nastojati da doprinesu kvalitetnijem i efikasnijem upravljanju otpada kroz uvođenje savremenih tehnologija i procedura, a kroz društveno odgovorno poslovanje maksimalno će težiti očuvanju prirodne sredine na šta “građani imaju pravo, a Možura obavezu da im to omogući”.\nzemljotres vatrogasci Deponija Možura Albanija


Zakup će koštati 1,5 miliona dinara, a izričito je traženo da apartmani budu u domaćoj radinosti, da nisu u kompleksu velikih hotela, da imaju vlastitu šumu u okviru imanja, kao i dva zasebna letnjikovca sa pogledom na zelenilo. Apartmani će biti zakupljeni na godinu dana, a jedan od zahteva jeste da luksuzniji mora da bude kategorisan sa četiri zvezdice, a drugi sa tri.\nJKP je prošle godine jedva izašao iz blokade jer su u bili u minusu 48 miliona dinara. Spaseni su intervencijom iz gradskog budžeta sa 166 miliona dinara, dok im je skupština grada u 2015. dozvolila da se zaduže za 255 miliona dinara.\nRadnik firme koji je želeo da ostane anoniman kaže da je sporno to što se uzimaju apartmani, a firma propada i dodaje da aršini za korišćenje apartmana nisu za sve isti.\n- Razumeo bih zakup da svi radnici idu tamo na odmor, ali ne idu. Ide se preko sindikata, prave se spiskovi, a u apartman koji je bolji idu šefovi - kaže radnik „Puta“ koji nikada nije bio odmoru o trošku firme.\nKaže, na putovanje češće idu rukovodioci i apartmane ne koriste samo zaposleni u tom preduzeću već i druge poslovne delegacije, kao i prijatelji rukovodilaca, ali i da je tender tako napravljen da na njega uvek stiže samo jedna ponuda.\nFoto: kamptara87.com / Promo\nZgoda: Rafting u kanjonu Tare\nU dokumentima za tender se navodi da luksuzniji apartman mora imati najmanje 40 kvadrata, dve spavaće sobe, dnevnu sobu, trepezariju sa komplet kuhinjom, toalet, ali i da mora imati ulaz iz zasebnog hodnika, dok je drugi skromniji, ima 20 kvadrata i samo jednu spavaću sobu.\nMenadžment uvek zakupljuje apartmane od istog vlasnika Vila na Tari po treći put za tri godine iznajmljena je od srpskog predstavništva firme „L.N.“ d.o.o iz Hrvatske, vlasnika Nikole Lazića, lokalnog političara iz Opštine Tripanj. Protiv njega je dok je bio većnik u toj opštini podnesena krivična prijava za malverzacije pri izdavanju državnog poljoprivrednog zemljišta, ali on je svaki put bio jedini ponuđač na tenderu „Puta“.\nU JKP „Put“ kažu da su apartmani prošle godine korišćeni 26 puta po sedam dana i da su ih koristili skoro svi ranici iz proizvodnje, a pošto su 2015. završili sa 7,2 miliona dinara u plusu odlučili su da zbog zdravlja radnika ponovo zakupe apartmane.


Trener Željko Lukajić je uspeo da zonskom odbranom i “preuzimanjem” u drugim situacijama umiri četvorostrukog najboljeg strelca NBA lige, ali za dalekometnu paljbu i kontranapade turske ekipe u taboru Hemofarma osim Mačvana i njegovih lucidnih proigravanja nije bilo adekvatnog odgovora. Prilazak na “-3” sredinom druge četvrtine bio je samo privremen, jer je nedugo posle prvog Ajversonovog pogotka (prodor za “koš + faul”) Bešiktaš uvećao vođstvo na 36:23 i bar u tim trenucima velika očekivanja 3.000 gledalaca u BJK Kolaturka areni.\nNo, jedno je odigrati solidno protiv rivala sputanog atmosferom i činjenicom da treba da se suprotstavi košarkašu koji je 11 puta bio učesnik “susreta svih NBA zvezda”, a drugo je odoleti staroj dobroj timskoj košarci na koju je Lukajić “primorao” svoj tim u nastavku. Uz daleko bržu tranziciju lopte, jednostavnija rešenja i podizanje uspešnosti šuta na nešto iznad uobičajenog proseka, Hemofarm je prišao na 49:46 i najavio da se neće lako predati.\nIako se Ajverson probudio pogodivši dve trojke u nizu, predvođeni Mačvanom, razigranim bekom Abdulom Hamidom i Krstovićem koji je maestralno čuvao bivšeg NBA asa sve dok se nije povredio posle pogotka za izjednačenje na 60:60, Vrščani su uspeli da utišaju tribine i pokažu da ih zanima samo trijumf. Ipak, izlazak Krstovića bio je najpre prevelik udarac da Hemofarm sačuva minimalno vođstvo do kog je stigao u narednom napadu.\nSerijom od 19:2 Bešiktaš je u 33. minutu stigao do, činilo se tada, nedostižnih 82:65i, na radost 3.000 navijača ali i trenera Buraka Bijiktaja koji se nedugo zatim počeo prilično da se nervira. Imao je i zašto: sedam trojki u nizu postigli su gosti, najviše preko Pakovića i Borisova, i tako došli do neverovatnog preokreta i pobede izvojevane kada joj se više niko sem samih igrača Hemofarma nije nadao.\nNajefikasniji je u taboru pobednika bio Mačvan sa 17 poena i 15 skokova, a odlično su ga pratili Pavković sa 16, Abdul-Hamid sa 15 i Borisov sa 14 koševa. Ajverson je, iz Ogilivija koji je ubacio 20 poena, bio drugi strelac domaće ekipe sa 15 poena, koliko je postigao i Četin.\nU drugom kolu Evrokupa košarkaši Hemofarma će 23. novembra od 18 časova ugostiti ekipu Asvela koja je u prvoj rundi nadmetanja poražena na svom terenu od Getingena sa 88:80.


Član Predsjedništva Bosne i Hercegovine Bakir Izetbegović primio u nastupnu posjetu ambasadora Brucea Bertona, šefa Misije OSCE-a\nRazgovarano je o aktivnostima Misije OSCE-a u Bosni i Hercegovini, te su razmijenjena mišljenja o aktuelnoj političkoj situaciji u Bosni i Hercegovini i regiji.\nIzetbegović je zahvalio Bertonu za podršku koju OSCE pruža s ciljem ostvarivanja potpune ustavne ravnopravnosti bosanskog jezika u entitetu RS. Napomenuo je da su i u dijelu federalnih kantona Bošnjacima uskraćena prava na ravnopravnu upotrebu bosanskog jezika u obrazovnim i kantonalnim institucijama. Govoreći o izmjenama Izbornog zakona,\nIzetbegović je naglasio potrebu očuvanja osjetljivog balansa građanskog i etničkog elementa u svim mogućim rješenjima. Posebno je istakao da se za izmjene Izbornog zakona mora osigurati najširi konsenzus svih parlamentarnih političkih stranaka, te aktivno učešće OHR-a. Izetbegović je poželio Bertonu uspješan mandat na čelu Misije OSCE-a.


Učeničke kompanije iz jugoistočne Srbije u Leskovcu - JUGPRESS\nUčeničke kompanije iz jugoistočne Srbije u Leskovcu\nPostavio: Jugpress 16 Oktobra, 2019\nRegionalno takmičenje učeničkih kompanija ”Poslovni izazov”, okupilo je danas u Leskovcu 130 učesnika iz tridesetak škola iz 14 gradova i opština jugoistočne Srbije, što ga čini najmasovnijim u poslednjih deset godina. Podeljeni u timove, oni su dobili zadatak da osmisle proizvod ili uslugu koja će doprineti boljoj ponudi hotela.\nPredstavnici učeničkih kompanija iz Aleksinca, Babušnice, Bojnika, Bujanovca, Leskovca, Medveđe, Niša, Pirota, Prokuplja, Svrljiga, Vladičinog Hana, Vlasotinca, Vranja i Žitorađe,grupisani u petočlane ekipe, predlagali su,razvijali ideju, pisali i predstavili žiriju biznis plan, a da pre toga nikada nisu radili zajedno. Svaki tim dobio je po lap top, pristup potrebnim informacijama sa interneta i poslovnog volontera iz realnog biznis sveta, koji je tu da im pomogne savetima, predlozima i iskustvom.Tako se, smatra, Darko Radičanin, izvršni direktor organizacije ”Dostignuća mladih”, stiču znanja, razvijaju veštine i unapredjuje preduzetnički duh.\n“Učeničke kompanije su prvi model gde učenici svoju poslovnu ideju pretaču u biznis i počinju njome da se bave. U školi, sa nastavnikom i poslovnim mentorom iz lokalne zajednice, unapredjuju početnu zamisao, pokušavaju da je dovedu do nivoa proizvoda ili usluge i da sa njom izadju na tržište. To želimo da se dešava u našem obrazovnom sistemu. Mi smo kao organizacija evropske i svetske mreže, deo najvećeg planetarnog programa u ovoj oblasti –”Učenička kompanija-brend program”, koji ove godine puni sto godina.\nPrema istraživanjima, u poslednje dve godine, broj mladih u Srbiji, koji bi želeli da rade u javnom sektoru opada, a sve je više njih zainteresovano za sopstveni biznis, kaže Radičanin:\n– Ono što je tendencija novih , a posebno takozvane Z (zet)generacije ili rodjenih posle 2oo6. godine, jeste da njima neće nedostajati preduzetnički duh. Oni su ga dobili rodjenjem i kroz sistem života, drugačiji od našeg, ali mi odrasli treba da uobličimo društvo, koje može da generiše sve njihove sposobnosti i da im na tom putu razvoja što više pomogne.\nUčesnici današnjeg takmičenja dobili su zanimljiv zadatak: da osmisle proizvod ili uslugu, kojom će doprineti boljoj ponudi hotela. Napravljeni biznis plan, sa finansijskom konstrukcijom, u tri minuta, potom treba da prezentuju žiriju, a najbolji stiču pravo nastupa na nacionalnom takmičenju.Tamo ih čeka novi izazov i pobednici će dobiti priliku da odmere snagu sa timovima učeničkih kompanija Zapadnog Balkana.\nRadičanin, na osnovu dosadašnjeg iskustva, očekuje da svetlost dana u Leskovcu ugleda mnogo dobrih ideja i veruje da će novonastali proizvodi ili usluge, u saradnji sa lokalnim kompanijama, dobiti upotrebnu vrednost, jer očekuje da lokalna zajednica prva reaguje i prepozna preduzetnički duh ovih mladih ljudi.


Za vikend "Celo selo kuva" - "Kupusijada" u Mrčajevcima - POLJOPRIVREDNIK specijalizovani list za selo\nZa vikend "Celo selo kuva" - "Kupusijada" u Mrčajevcima\nDatum kreiranja četvrtak, 13 septembar 2018 09:00\nOd 14. do 16. septembra u Mrčajevcima kod Čačka biće održana 16. po redu "Kupusijada", posvećena ovoj povrtarskoj kulturi po kojoj je moravski kraj poznat. Ova trodnevna manifestacija počeće u petak narodnim višebojem i kulturno-umetničkim programom, a centralni događaj "Kupusijade" je u subotu, 15. septembra, kada se potpaljuju vatre i počinje kuvanje kupusa u zemljanim loncima.\nPod nazivom "Celo selo kuva" takmičenje je organizovano u kategorijama - ekipe, pojedinci i ugostitelji. Svake godine na stotine učesnika takmiči se ko će skuvati najbolji takozvani svadbarski kupus u zemljanom loncu. Istog dana zakazano je i "Obrenovanje", u čast Obrena Pjevovića iz Mrčajevaca, autora najpoznatijih pesama o Moravi.\nPoslednjeg dana manifestacije, koju su pre 15 godina prvi put organizovali meštani Mrčajevaca, a potom Turistička organizacija Čačka, previđena je dodela nagrada - Zlatni, Srebrni i Bronzani lonac. Za sva tri dana "Kupusijade", koja se održava u centru varošice, posetioci mogu da degustiraju specijalitet od kupusa, koji je jedna od najzastupljenijih povrtarskih kultura u Mrčajevcima i okolnim moravskim selima.


Papandreu: Pred Grčkom i evrozonom je presudna nedelja - Bizlife.rs\n07:49 Atina, 18/10/2011\nPred evrozonom i Grčkom je “presudna nedelja” dok se bore da pronađu trajno rešenje za dužničku krizu koja je uzdrmala evropsku valutu, izjavio je grčki premijer Jorgos Papandreu.\nNedelja koja je pred nama “odrediće sudbinu evrozone”, rekao je Papandreu pre sastanka sa predsednikom Grčke Karolosom Papuljasom, upozorivši da će se “nesigurnost nastaviti” ukoliko ne budu donete konačne odluke na Evropskom samitu u nedelju, prenela je agencija AFP.\nGrčka dva meseca čeka isplatu tranše u okviru 110 milijardi evra vrednog paketa pomoći koji su prošle godine dogovorili Evropska unija i Međunarodni monetarni fond. Članice evrozone optužile su Grčku da odugovlači sa primenom oštrih ekonomskih reformi koje su postavljene kao uslov za dobijanje pomoći, usled čega je vlada te zemlje prošlog meseca sprovela drastično smanjenje potrošnje, uz nove mere štednje koje su izazvale masovne proteste.\nU četvrtak se očekuje glasanje parlamenta o zakonu koji bi uključivao izmene kolektivnih ugovora o zaradama, novi platni sistem u državnim službama i privremeno otpuštanje više hiljada radnika iz javnog sektora. Neki članovi vlade su zapretili da će se usprotiviti zakonu, ali vlada je u više navrata upozorila da će, ukoliko zakon ne bude odobren, to značiti da će finansijska pomoć biti blokirana, kao i da će doći do zamrzavanja plata u državnom sektoru.\n“Mora nam biti jasno da smo zajedno u ovoj bici”, izjavio je Papandreu nakon sastanka s grčkim predsednikom. “Moramo pokazati zajedništvo da bismo ostvarili najbolji mogući rezultat (na samitu EU) u nedelju”.


Izvor: B92, 09.Feb.2014, 16:51\nBeograd -- Aleksandar Vučić izajvio da nasilje, paljenje i rušenje ne vodi ničemu dobrom i da se sve razlike između političkih rivala rešavaju u fer proceduri na izborima.\nPrvi potpredsednik vlade je rekao da je pitanje političke, ekonomske i socijane stabilnosti Srpske ključno pitanje za Srbiju i da će se svim snagama takva vrsta stabilnosti podurpirati.\n"Nema potrebe da paljenjem zgrada, nasiljem, prebijanjem policajaca rešavamo političke probleme. Srbija >> Pročitaj celu vest na sajtu B92 << želi stabilnost u regionu i to je od presudnog značaja", rekao je Vučić na zajedničkoj konferenciji za novinare u Vladi Srbije sa liderima dve najjače stranke u Srpskoj, Miloradom Dodikom i Mladenom Bosićem.\n"Srbija, u skladu sa Dejtonom, ima određenu, ne beznačajnu ulogu u njegovom sprovođenju, naš narod koji živi zapadno od Drine uvek je zaisteresovan za mišljenje države Srije, a naša želja je da sačuvamo stablniost u reginu, kako političku, tako i ekonomsku", rkeao je Vučić.\n"Uspeli smo da se saglasimo da je pitanje političke, ekonomske i socijane stabilnosti ključno pitanje za sve nas i da ćemo svim svojnim snagama takvu vrstu stabilnosti podurpirati", rekao je Vučić.\nPrvi potpredsednik Vlade izjavio je danas da u Srbiji ne očekuje događaje slične onima u Federaciji BiH, da u Srbiji može i moći će da protestuje kad ko hoće, ali u skladu sa zakonom, i istakao da se pokazalo da je njegova odluka o tome da se ide na vanredne parlamentarne izbore bila - prava.\n"Garantujem mir u ovoj zemlji", poručio je Vučić i podvukao da će narod na izborima odlučiti kakvu vlast u Srbiji hoće.\nVučić je na konferenciji za novinare nakon sastanka sa političkim predstavnicima Republike Srpske ukazao da je u Srbiji inflacja najniža u poslednjih 12 godina, da je kurs dinara najstabilniji u poslednjih 15 i da je to ona vrsta stabilnosti koja je Srbiji potrebna, mada, dodao je, stoji činjenica da se živi veoma teško.\nOn je naveo da će u Srbiji biti izbori za mesec dana i da će narod reći šta o kome misli i kome će dati poverenje, i poručio da će državni organi raditi svoj posao i sačuvati mir, a građani slobodnom voljom pokazati kakvu vlast žele.\nPrema njegovim rečima, na socijalni bunt pozivaju oni koji poseduju toliko da se on lično, kad je reč o imovinskom stanju, "sa njima ne može meriti ni u odnosu sa jedan na prema sto".\n"U Srbiji su sve vrste protesta dozvoljene ali nećemo dozvoliti da se ugrožava bezbednost ljudi, ruše institucije, pale zgrade, napadaju ljudi koji drugačije misle", rekao je Vučić.\nPrema njegovim rečima, interes Srbije je stabilnost u regionu, jer slike koje ovih dana idu u svet ugrožavaju region u smislu investicija i drugih aktivnosti: "Zato je naša poruka važna, a to je političa i ekonomska i regionalna stabilnost, koja je od suštinskog značaja za sve nas".\n"Nijednu lošu reč o BiH neću da kažem - Dodik na to ima pravo, ja nemam", rekao je Vučić i dodao da je Srbija suverena zemlja i poštuje drugu suverenu zemlju.\nDodik i Bosić, kao lideri dve najuticajnije stranke u Republici Srpskoj, došli su na Vučićev poziv, a tema zajedničkog sastanka je očuvanje stabilnosti Republike Srpske u okolnostima krize u Bosni i Hercegovini.\nVučić: Tajkunskim novcem protiv naprednjaka\nVučić je, takođe, izjavio da su uz pomoć tajkunskih para u predizbornoj kampanji protiv naprednjaka ujedinjeni svi oni koji žele da zaustave promene u Srbiji.\n"Sve što sam govorio, kako će se ujedinjavati ljudi i protiv stranke koju vodim i protiv mene lično, to se dešava, od različitih analitičara, preko medija i mnogih drugih i nije ništa neočekivano, ali, ne sekiram se mnogo zbog toga", rekao je Vučić.\n"Zato sam danas izašao, između ostalog, pred vas da vam pokažem da nemam nikakav strah od činjenice da je verovatnije da ćemo izgubiti izbore za mesec dana, nego da ćemo ih dobiti", rekao je Vučić novinarima u Vladi Srbije.\n"Samo želim da Srbija izbegne scenario neogovornosi i neozbiljnosti...što želim i Republici Srpskoj, koja je bila po našim procenama ugroženija, što želim i BIH, čiji teritorijani integritet mi kao država poštujemo... a to je da se izbegne nasilje, da se izbegnu sukobi, da se izbegne uništavanje imovine"\n"Što se tiče koalicije, slušam svaki dan kako neko neće i neko hoće sa nama u koaliciju - nikome nismo takvu koaliciju ni ponudili, ni sa kim nismo ni razgovarali", rekao je Vučić.\nVučić je ponovio i da nikoga nije ni zvao u koaliciju: "Čudim kako se svaki dan zaklinju da sa nama neće u koalicju, a, verujte, ja ih nisam ni pozvao u koaliciju i sad svaki dan ja moram da objašnjavam - izvinite, gde nećete, nisam vas zvao". On je ocenio i da iza svaga stoji novac tajkuna: "Ali, šta da radimo.. oko svega toga se pokazuje ono o čemu sam govorio, kako se svi, bez obzira na međusobne razlike, ujedinjuju da bi zaustavili promene i da bi pokušali stvari da vrate na staro, uz mnogo tajkunskog novca i kroz različite medije".\n"Imamo i novoosnovane medije koji se jedino bave mojim privatnim životom i najbrutalnijim izmišljotinama. Ja ih molim da to nastave, jer će mi umnogome olakašati posao", zaklučio je on.\n"Haos u Federaciji Bosne i Hercegovine nije prestao, tamo institucije ne funckionišu, a ovo što se događa je dokaz da Bosna i Hercegovina ne može da preživi unutrašnje izazove i da ne funkcioniše", rekao je Dodik na zajedničkoj konferenciji za novinare u Vladi Srbije.\n"Mi smo to zaustavili, ali je napravljana ogromna šteta", rekao je Dodik i zakjučio da je cilj dominacija bošnjačke politike.\nKomntarišući izjavu visokog predstavnika međunarodne zajednice u BiH Valentina Incka, koji je rekao da bi ako stanje u BiH bude eskaliralo, trebalo eventualno razmisliti i o trupama EU, Dodik je ocenio da je Incku najvažnije da "sačuva svoju dobru platu na koju ne plaća nikakav porez". "On ne plaća nikakav porez u Bosni, jer se računa da radi u zemlji visokog rizika. ima plaćen boravak, rezidenciju, platu od 25.000 evra..." rekao je Dodik dodavši da je međunarodnoj zajednici u interesu da se u Bosni i Hercegovini stalno nešto dešava.\n"Ako nije u takvoj zemlji, mora da plati visoke poreze", zaključio je Dodik.\nDodik je, takođe, rekao da će policija RS zabraniti organizovani ulazak demonstranata iz Federacije BiH u RS.\n"Neće biti problem za mirne proteste u RS, koji su najavljeni i koji se održavaju na mestima za to predviđenim zakonom. Zaustavljanje\nsaobraćaja i rušenje institucija u Republici Srpskoj biće sprečeno policijom jer je to nezakonito", rekao je Dodik u Banjaluci, posle sastanka s predstavnicima zajedničkih institucija BiH iz RS.\nGovoreći o protestima u Federaciji BiH, on je pozvao na prestanak nasilja, dodavši da političari u Federaciji BiH "treba da sednu i vide šta im je činiti, i kako obezbediti da institucije sistema funkcionišu".\n"Jedina alternativa haosu koji je viđen u Federaciji BiH je sesti, obezbediti dogovore i zakonodavstvo u okviru realnih mogućnosti, jer\nGovoreći o današnjem sastanku s prvim potpredsednikom Vlade Srbije Aleksandrom Vučićem u Beogradu, na koji je pozvan i lider Srpske\ndemokratske stranke (SDS) Mladen Bosić, Dodik je kazao da Srbija, kao potpisnica Dejtonskog mirovnog sporazuma, ima pravo da se uključi u pitanja u vezi s tim sporazumom.\nNapominjući da je premijer Hrvatske Zoran Milanović danas posetio Mostar, Dodik je ocenio da su Srbija i Hrvatska, zbog pritiska visokih\npredstavnika međunarodne zajednice, godinama bile eliminisane iz zbivanja u BiH.\nDodik je rekao da predstavnici RS u zajedničkim institucijama BIH treba da nastave da rade u Sarajevu, da bi se očuvao ustavni poredak,\npre svega iz političkog ambijenta bošnjačkog naroda", kazao je Dodik.\nPredsednik RS je ocenio da zbivanja u Federaciji BiH imaju političku pozadinu kojoj je cilj revizija Dejtonskog sporazuma iz 1995.\nTakođe je rkao da su organizacije koje građane pozivaju na proteste, "konektovane na neke institucije BiH".\nPo rečima Dodika, potrebno je očuvati stabilnost Republike Srpske, jačati njene institucije i usmeriti se ka jačanju njene samoodrživosti jer se "BiH pokazala kao nesigurno mesto za RS", ukazao je on.\n"RS će ostati stabilna i tu smo jedinstveni" rekao je on.\nOn je rekao da je Bakirt Izetbegović predstavnik Muslimanske braće u BiH.\nBosić: Opozicija u RS menjaće vlast na izborima, ne na ulici\nPredsednik Srpske demokratske stranke Mladen Bosić rekao je danas u Beogradu da je zajednička ocena svih u RS da se u Federaciji BiH radi o opasnim procesima koji mogu da eksaliraju u smerovima koje niko ne bi želeo, te istakao da opozicija Srpske vlast neće menjati na ulici, već na izborima.\n"Mi znamo da je mnogo građana nezadovoljno, ojađeno, da teško živi, da RS ima problema u korupciji, slabom standardu, ekonomiji, da ima problema u zdravstvu, ali mi kao SDS ne mislimo smenjivati predsednika Dodika na ulici", rekao je Bosić na zajedničkoj konferenciji za novinare u Vladi Srbije.\nAkter: Vučić danas sa Dodikom i Bosićem\nBlic: Vučić danas sa Dodikom i Bosićem o stabilnosti Srpske\nRadio Televizija Vojvodine: O očuvanju stabilnosti Srpske\nKurir: Vučić se danas sastaje sa Dodikom i Bosićem


Vesti online / Slobodno Vreme / Zdravlje / Stres na poslu može da izazove astmu\nUska veza: Pojačan strah od gubitka posla može da izazove astmu\nU istraživanju u kome je učestvovalo više od sedam hiljada ispitanika, naučnici su došli do zaključka da što je više neko zabrinut zbog mogućeg gubitka posla, tim ima veće šanse da oboli od astme.\nZapravo, oni koji su verovali da su veće šanse da će u naredne dve godine ostati bez posla nego da neće, imali su čak 61 odsto veću verovatnoću da dobiju astmu.\nIstraživači ukazju da je za to najveći krivac upala do koje može doći usled stresa, to jest stres utiče na upalne procese koji u skopčani sa astmom.\nDugoročna zabrinutost i stres, koji traju nekoliko nedelja ili čak meseci - slabe naš imuni sistem.\nMožete početi sa praktikovanjem tehnika meditacije, ili da radite vežbe koje čuvaju pluća. A ako postoji bilo koji način da učvrstite svoju poziciju na poslu - bilo da pronađete dodatni posao ili da porazgovarate sa šefom - primenite ga na vreme.\nZDRAVLJE Posao iz snova može da vam ugrozi zdravlje


Climathon Novi Sad 2019. – Prvi u Poslovnom inkubatoru Novi Sad\nClimathon Novi Sad 2019. po prvi put organizovan u Poslovnom inkubatoru Novi Sad je završen. Ljudi iz vrlo različitih pozadina su se prijavili i 28 sati radili na rešavanju izazova eko mobilnosti u našem gradu. Mi smo prezadovoljni rezultatima i ovim putem vam prenosimo sve do detalja!\n– A Company Is a Culture – Prva regionalna konferencija posvećena isključivo menadžmentu organizacione kulture – Culture Impact Conference – održaće se ove godine 14. i 15. decembra u ICT Hub-u u Beogradu. Preko stotinu delegata iz Srbije i zemalja okruženja – People i Culture officer-a i manager-a, HR profesionalaca, profesora, menadžera svih nivoa, vlasnika startup-a, predstavnika velikih korporacija, […]\nVeć osmu godinu zaredom Agile Serbia organizuje sertifikacione kurseve za Scrum Master i Scrum Product Owner uloge. Ove sezone u ponudi je i 3-dnevni Scrum Master kurs, koji polaznicima pruža više prakse i više sati za diskusiju i retrospektivu. Do sada je sertifikovano preko 1000 Scrum Master-a i Product Owner-a. Ova dva sertifikaciona kursa zajedno […]\nClimathon Novi Sad 2019\nClimathon je globalna inicijativa pokrenuta od strane organizacije EIT Climate KIC i održava se na isti način i u isto vreme u preko 100 gradova širom planete. Cilj ovog eko hakatona je da se pronađu kreativna rešenja za različite ekološke probleme sa kojima se naš grad susreće. Ove godine se Climathon Novi Sad održava u […]\nIstanbul će od 18. do 21. oktobra ove godine biti domaćin jednoj od najvećih startap konferencija gde će okupiti svetske firme, startape, investitore ali i prominentne govornike i mentore. Na ovom događaju biće organiziovani mnogi paneli, radionice, VIP konsultacije, škole za investitore i takmičenja za startape. Karte možete kupiti OVDE. StartupIstanbul Iz više od 80 […]\nPosle 8 uspešnih izdanja Startup Weekend-a Novi Sad, organizacioni tim odlučio da se, zajedno sa novim partnerima, oproba u organizaciji jedne Startup Weekend vertikale i to iz oblasti Agrotech-a. Ovaj događaj kao i svaki prethodni Startup Weekend Novi Sad održaće se u Poslovnom inkubatoru Novi Sad od 27. do 29. septembra, a uz njih sponzori događaja su i nStarter i po prvi put BioSense institut.\n8. novembra u Madlenianumu u Begradu održaće se AI (Artificial Intelligence – veštačka inteligencija) konferencija pod nazivom Wonderland AI. Ova konferencija je kulminacija aktivnosti koje organizje srpski ogranak globalne zajednice CITI.AI iz Beograda i Novog Sada. CITI.AI City.AI je danas jedan od najvecih AI zajednica, prisutna u više od 80 gradova sveta i broji preko […]


Preporuke IA za unaprijeđenje jednostavnih i centralizovanih nabavki – Institut alternativa\nInstitut alternativa » Javna uprava » Preporuke IA za unaprijeđenje jednostavnih i centralizovanih nabavki\nPreporuke IA za unaprijeđenje jednostavnih i centralizovanih nabavki\nUputili smo preporuke Ministarstvu finansija na Prijedlog Uredbe o centralizovanim nabavkama i Prijedlog Pravilnika o načinu sprovođenja jednostavnih nabavki, u cilju prevazilaženja problema koje smo uočili u našim dosadašnjim istraživanjima ovih specifičnih nabavki.\nKada je u pitanju Prijedlog Uredbe o centralizovanim nabavkama, neke od ključnih preporuka su sljedeće:\nPropisati poseban obrazac za Plan centralizovanih javnih nabavki, koji će biti sastavni dio ove Uredbe;\nVažno je da u Planu stoji i za potrebe kog/kojih naručioca će Centralni organ javnih nabavki (Uprava za imovinu) sprovesti nabavku, i koji dio opredijeljenih (planiranih) sredstava se odnosi na kog naručioca, umjesto zbirnih informacija kako to sada stoji u Planu nabavki Uprave za imovinu. Na taj način će se u velikoj mjeri olakšati praćenje sprovođenja ovih nabavki, usklađenost sa sredstvima opredijeljenim Zakonom o budžetu, blagovremenost dostavljanja zahtjeva za sprovođenje objedinjenih nabavki od strane pojedinačnih naručioca i slično.\nPrijedlog Uredbe ne predviđa obavezu propisivanja posebnog obrasca za plan centralizovanih nabavki. U tom bi se slučaju ove nabavke planirale kroz isti obrazac kojim se planiraju individualne nabavke naručilaca, a koji ne odgovara specifičnostima objedinjenih nabavki.\nPropisati obavezu objavljivanja okvirnog sporazuma ili ugovora o javnoj nabavci koji zaključi Centralni organ javnih nabavki;\nAlternativno, propisati obavezu Centralnog organa javnih nabavki da zaključene okvirne sporazume ili ugovore, uključujući i njihove izmjene, dostavi Ministarstvu, radi objavljivanja u Elektronskom sistemu javnih nabavki (ESJN), u skladu sa članom 44, stav 1, tačka 10 Zakona o javnim nabavkama.\nNeophodno je obezbijediti maksimalnu moguću transparentnost centralizovanih nabavki, a naročito kroz objavljivanje zaključenih okvirnih sporazuma i ugovora o javnoj nabavci.\nU dijelu Prijedloga Uredbe koji se odnosi na izvještavanje (odjeljak IV, član 15 Uredbe), a koji propisuje obavezu naručioca da Centralni organ javnih nabavki (Upravu za imovinu) obavještava o realizovanim javnim nabavkama po ugovorima o centralizovanim nabavkama, precizirati da se izvještaj dostavlja do 31. januara tekuće za prethodnu godinu, odnosno za drugu polovinu prethodne godine, kada je u pitanju polugodišnje izvještavanje.\nKako je sada formulisano “javni naručilac je dužan da najkasnije do 31. januara tekuće godine dostavi Centralnom organu nabavki izvještaj o realizovanim javnim nabavkama po ugovorima o centralizovanim javnim nabavkama”, nije jasno na koji se vremenski period predmetni izvještaj odnosi, pa je to potrebno precizirati.\nO do sada uočenim problemima u sprovođenju centralizovanih nabavki pisali smo u našoj publikaciji “(Ne)objedinjene nabavke: Početak dugog puta”, na kojoj i temeljimo ponuđene preporuke.\nKada je u pitanju Prijedlog Pravilnika o načinu sprovođenja jednostavnih nabavki, neke od ključnih preporuka su sljedeće:\nPropisati obavezu sačinjavanja, dostavljanja Ministarstvu finansija i objavljivanja Plana jednostavnih nabavki naručilaca, kao i pripremu obrasca Plana jednostavnih nabavki, koji bi bio sastavni dio ovog Pravilnika;\nBudući da je članom 23 Zakona o javnim nabavkama propisano da se “Ovaj zakon ne primjenjuje na nabavke iz člana 26 stav 1 tač. 1, 2 i 3 ovog zakona (u daljem tekstu: jednostavne nabavke).”, shodno tome ne primjenjuje se ni član 84 istog Zakona kojim se propisuje obaveza i način pripreme i objavljivanja Plana javnih nabavki.\nImajući u vidu da se u Izvještaju o sprovedenoj analizi procjene uticaja propisa koja se nalazi na kraju Prijedloga Pravilnika o načinu sprovođenja jednostavnih nabavki koji je pripremilo Ministarstvo finansija, kao jedan od ciljeva donošenja Pravilnika navodi i „postizanje većeg stepena transparentnosti i pravne sigurnosti kroz donošenje jedinstvenog akta koji će stvoriti ujednačenu praksu za sve naručioce kao i efikasnosti u planiranju i sprovođenju postupaka jednostavnih nabavki“, a da planiranje jednostavnih nabavki uopšte nije uređeno ovim Prijedlogom Pravilnika, potrebno ga je dopuniti u tom dijelu.\nPropisati obavezu objavljivanja predračuna/profakture za nabavku roba, usluga i/ili radova procijenjene vrijednosti jednake ili manje od 5.000,00 eura, koju naručilac odluči da sprovede direktnim izborom predmeta nabavke određenog ponuđača uz prihvatanje predračuna/profakture, ugovora ili drugog odgovarajućeg dokumenta;\nPredračun/profakturu, ugovor ili drugi odgovarajući dokumenta na osnovu kog se vrši plaćanje ovako ugovorene potrebno je objavljivati u Elektronskom sistemu javnih nabavki (ESJN), a do uspostavljanja i početka funkcionisanja istog, na internet stranici naručioca i/ili Portalu javnih nabavki.\nBrisati mogućnost da naručilac zahtjev za dostavljanje ponude može uputiti i manjem broju ponuđača od minimalnih tri, ako “zbog tehničkih karakteristika predmeta nabavke ne postoji tržišna konkurencija”.\nSmatramo da u svakom slučaju naručilac mora nastojati da obezbijedi minimum tri ponude. U situaciji kada ne zna na koje tri adrese ponuđača da uputi zahtjev za dostavljanje ponuda, preporučili smo da se propiše obaveza javnog objavljivanja zahtjeva za dostavljanje ponuda, na koji se svaki zainteresovani ponuđač može prijaviti.\nSmatramo da predložena formulacija ostavlja previše prostora za diskrecionu procjenu i eventualne zloupotrebe, budući da je nejasno kako će naručilac procijeniti i objektivno obrazložiti da “ne postoji tržišna konkurencija”. Ovo je naročito važno ako imamo u vidu da Zakon o javnim nabavkama nije propisao obavezu, već samo mogućnost sprovođenja analize tržišta čak ni za tzv. “velike” nabavke, a naročito ne za jednostavne nabavke, koja bi u nekoliko pomogla rješavanju ovog problema i obrazlaganju nepostojanja tržišne konkurencije za određeni predmet nabavke. Stoga smatramo da, kako bi se obezbijedila makar minimalna konkurentnost, za koju su jednostavne nabavke generalno “zakinute”, ovo treba izbjeći objavljivanjem javnog zahtjeva za dostavljanje ponuda u ESJN-u i/ili na internet stranici naručioca, uvijek kada naručilac ne zna na koje tri adrese ponuđača da uputi zahtjev za dostavljanje ponuda.\nOve i druge preporuke koje smo uputili Ministarstvu finansija u cilju unaprijeđenja transparentnosti i konkurentnosti jednostavnih nabavki (u važećem zakonodavstvu nabavke male vrijednosti) temeljimo na istraživanju čije smo rezultate objedinili u publikaciji “Nabavke male vrijednosti u Crnoj Gori: Bez javnosti i konkurencije“.\nNovi Zakon o javnim nabavkama usvojen je u decembru 2019. godine, a primjenjivaće se od 7. jula 2020. godine. Ovaj Zakon nalaže nova rješenja kojim će se urediti planiranje, sprovođenje i izvještavanje o javnim nabavkama, a naročito o jednostavnim, centralizovanim i nabavkama za bezbjednost i odbranu.\nRešenja će propisati Vlada i Ministarstvo finansija svojim aktima. Očekujemo da Ministarstvo finansija i Vlada i druga rješenja, podzakonska akta, uredbe i pravilnike ponudi javnosti na komentarisanje prije konačnog usvajanja.\ncentralizovane nabavke jednostavne nabavke preporuke


Nelson sa članovima Predsjedništva BiH: SAD ostaje partner u provođenju reformi - Jajce Online\nNaslovnica BOSNA I HERCEGOVINA Nelson sa članovima Predsjedništva BiH: SAD ostaje partner u provođenju reformi\nNelson sa članovima Predsjedništva BiH: SAD ostaje partner u provođenju reformi\nČlanovi Predsjedništva Bosne i Hercegovine zahvalili su danas američkom ambasadoru u BiH Eriku Nelsonu za doprinos Sjedinjenih Američkih Država (SAD) u stabilizaciji prilika u BiH i podršku u procesu evropskih integracija, te iskazali spremnost za ispunjavanje 14 ključnih prioriteta iz Mišljenja Evropske komisije kako bi BiH dobila kandidatski status u narednom razdoblju.\nPredsjedavajući Predsjedništva BiH Milorad Dodik i članovi Predsjedništva BiH Željko Komšić i Šefik Džaferović razgovarali sa ambasadorom Nelsonom o saradnji dvije zemlje, aktivnostima Bosne i Hercegovine na njenom evropskom putu, te aktuelnoj političkoj i ekonomskoj situaciji u BiH.\n“Važna tema sastanka je bilo i unapređenje ekonomske saradnje dvije zemlje koje će biti intenzivirano skorim potpisivanjem memoranduma o ekonomskoj saradnji između BiH i SAD”, navedeno je u saopštenju.\nU kontekstu modaliteta borbe protiv pandemije Covid 19 članovi Predsjedništva BiH su informisali američkog ambasadora o naporima koje čine institucije Bosne i Hercegovine u odbrani od pandemije i nabavci vakcina za građane BiH.\nČlanovi Predsjedništva BiH su informisali Nelsona o aktivnostima na rješavanju problema ilegalnih migracija, te poručili da na tom putu Bosna i Hercegovina treba pomoć kako bi sistemski i adekvatno riješila ovu aktuelnu krizu.\nNelson je istakao da će SAD i dalje nastaviti raditi kao partner Bosne i Hercegovine u sprovođenju svih potrebnih reformi koje će omogućiti bolji život građanima BiH.\nOn je pozvao članove Predsjedništva BiH da zadrže lidersku poziciju u budućim koracima ka bržem provođenju reformi radi bržeg napretka Bosne i Hercegovine ka postavljenim spoljnopolitičkim ciljevima.\nPrethodni članakČetiri osobe poginule u požaru u KOVID-19 bolnici u Ukrajini\nNaredni članakU Italiji umrlo gotovo 480 ljudi\nU kotlinama i uz riječne tokove zbog magle smanjena vidljivost


Sta da radim imam 10 godina i nemam stalnu dvojku.Mlecna dvojika mi je ispala prosle godine videli smo da nesto nije uredu i otisli da snimimo zube.Gospoda nam je rekla da ja genecki nemam stalnu dvojku sva sam se uspanicila molim vas recite mi kako mogu kod stomatologa uraditi da mi se neprimecuje da nemam stalnu dvojku.\nSandra Bozic - 07. 07. 2015.\nPoštovana Sandra Bozic,\nurođeni nedostatak (hipodoncija) stalne gornje dvojke je problem koji se može rešiti, ali da bi se doneo plan terapije potreban je pregled i analiza OPT snimka (snimak zuba obe vilice) od strane stomatologa, ortodonta a po potrebi i oralnog hirurga.\nPod uslovom da se susedni zubi nisu pomerili na mesto nedostajućih dvojki, definitivnom rešavanju problema može se pristupiti nakon završetka rasta i razvoja viličnih kostiju tj. nakon 18. godine, kada se na mesto nedostajuće dvojke ugrađuje dentalni implantat sa keramičkom krunicom što ujedno predstavlja i najsavremenije protetsko rešenje. Druga mogućnost je izrada keramičkog mosta što zahteva brušenje najmanje po jednog susednog zuba.\nUkoliko se nakon pregleda konstatuje da nema dovoljno prostora za ugrdanju implantata i izradu keramičke krunice nošene implantatom ili izradu keramičkog mosta, prvo je neophodna ortodontska terapija.\nObzirom da još nisi punoletna, do perioda konačne nadoknade pomenutog zuba, izrađuje se privremena proteza ili privremeni most koji ima samo estetsku funkciju i ne može se odgrizati hrana sa njim.


Proglašeni najuspješniji u privredi Republike Srpske – ASinfo Portal\n20.05.2021. / 7:30\nBANJALUKA – “Mlijekoprodukt” iz Kozarske Dubice najuspješnije je veliko privredno društvo i ukupni pobjednik Izbora najuspješnijih u privredi Republike Srpske, koji je sinoć 17. put organizovala Privredna komora Srpske. Priznanje ovom privrednom društvu uručio je predsjednik Vlade Republike Srpske Radovan Višković.\nDrugo mjesto u kategoriji velikih privrednih društava osvojio je “Elnos BL” iz Banjaluke, dok je treću poziciju zauzela banjalučka kompanija “Hemofarm”.\nNajbolje rezultate među srednjim privrednim društvima ostvario je “Mladegs pak” iz Prnjavora, drugo mjesto zauzelo je “Mega drvo” iz Bijeljine, dok se na treću poziciju plasirao “Austronet” iz Prijedora.\nPriznanja u kategoriji malih privrednih društava dobile su kompanije “Vam” iz Čajniča, “Jerić kompani” iz Gornjih Podgradaca, “Metalogradnja” iz Bijeljine, “Art lajn” iz Dervente i “Koka produkt” iz Ljubinja.\nU kategoriji za investicije i doprinos u oblasti zapošljavanja nagrađene su kompanije “Pass” iz Bijeljine, “Dermal R” iz Kotor Varoša, kompanija “Milojević Gilje gas” za “Terme Ozren Petrovo”, “Bepro” iz Laktaša i “Agroflora” iz Kozarske Dubice.\nNajveći izvoznici u Republici Srpskoj, prema podacima Uprave za indirektno oporezivanje BiH, su kompanije “Alumina” iz Zvornika, “EFT- Rudnik i Termoelektrana Stanari” i “Fabrika obuće Sportek” iz Kotor Varoša.\nPriznanja za najuspješnije žene u privredi dobile su direktor privrednog društva “Eko lajn” iz Petrova Draženka Popadić, direktor kompanije “Sektor sekjuriti” iz Banjaluke Dragana Kosić, direktor preduzeća “Vajs lajt “/ Weiss light/ iz Istočnog Sarajeva Vanja Vukojičić, direktor Vinskog podruma “Anđelić” iz Trebinja Milica Anđelić i direktor privrednog društva “Tehnika inženjering” iz Bijeljine Dragana Gajić.\nU kategoriji za kvalitet i razvoj domaćih proizvoda, koju Privredna komora Srpske dodjeljuje u okviru projekta promocije domaće proizvodnje “Naše je bolje”, priznanja su dobili kompanija “Ekonomik grup” iz Srebrenice za osnovne, magacinske i spojene kontejnere, Fabrika obuće “Bema” iz Banjaluke za mušku, žensku i dječiju kolekciju obuće, “Antena net” iz Teslića za LED displeje, “Grosist” iz Prijedora za drvene kuće, te “Sava Semberija” iz Bijeljine za liniju proizvoda za dijabetičare.\nPriznanja su dobili i Ribnjak “Janj” iz Banjaluke za dimljenu pastrmku, Poljoprivredna zadruga “Gorštak” iz Laktaša za pivo “Pale ale”, Mljekara “Perfeto” iz Nevesinja za sir iz mijeha, “Naša mala destilerija” iz Istočnog Sarajeva za voćne rakije, kao i kompanija “Kolorit” iz Banjaluke za liniju proizvoda za fasadne sisteme.\nPosebno priznanje za uspješnu primjenu digitalizacije poslovnih i proizvodnih procesa pripalo je banjalučkoj kompaniji “Elas metalekspert”, dok je posebno priznanje za pokretanje zahtjevnih tehničkih kapaciteta i servisa informaciono-komunikacionih tehnologija dobila kompanija “M:tel” iz Banjaluke.\nZa doprinos privrednom razvoju nerazvijenih opština posebno priznanje pripalo je “Tehničkom remontu” Bratunca.\nZbog pandemije virusa korona i epidemioloških mjera, manifestacija Izbor najuspješnijih u privredi Republike Srpske za 2020. godinu prvi put nije organizovana u standardnom formatu u Banskom dvoru, već je u saradnji sa Televizijom Republike Srpske realizovana u formi emisije, koja je sinoć emitovana na programu Radio-televizije Republike Srpske.\nTagovi: izbor najuspjesnijih u privrediprivredna komora rs\nPostignut sporazum za restrukturisanje rudnika u FBiH\nTender za auto-put prema Srbiji poništen, a Cvijanovićeva kaže da ide po planu


U Francuskoj bi moglo biti zatvoreno još džamija i mesdžida – Minber\nstu. 07, 2016 at 10:05 pm\nMinistar unutrašnjih poslova Francuske Bernard Cazeneuve je u ponedjeljak izjavio da bi u cilju istraga koje se vode u okviru borbe protiv terorizma u toj zemlji moglo biti zatvoreno još džamija i mesdžida.\nCazeneuve je na današnjem sastanku s guvernerima i tužiocima iznio detaljne podatke u vezi s mjerama koje su poduzete u okviru borbe protiv terorizma u toj zemlji od 2015. godine.\nIstakao je kako je u prethodnom periodu u okviru vanrednog stanja u Francuskoj zbog radikalizacije zatvoreno preko 20 džamija, dok se vodi istraga protiv još nekoliko bogomolja.\nFrancuski ministar je također izjavio da njegova zemlja ušla u novi period borbe protiv terorizma.\n“Od početka 2015. godine do danas u vezi s terorističkim pokretima je donesena odluka o deportaciji 80 osoba stranog porijekla. Većinu njih čine vjerski službenici koji su koristili jezik mržnje”, rekao je Cazeneuve.\nIstakao je da su francuske vlasti u istom periodu protiv 201 stranca, za koje je utvrđeno da predstavljaju rizik po sigurnost u zemlji, donesena odluka o zabrani ulaska u Francusku.\nTakođer, za 430 osoba, osumnjičenih da se žele pridružiti terorističkim grupama na Bliskom istoku, donesena je odluka o zabrani putovanja izvan zemlje.\nCazeneuve je dodao da su francuske vlasti poduzele i mjere protiv internet portala koje provode terorističku propagandu, navodeći kako je u zemlji uvedena zabrana pristupa na 54 internet portala i 319 e-mail adrese.\nNaglasio je da je nakon terorističkih napada u Parizu, koji su se desili u novembru prošle godine, privedeno 426 osoba, dok je 95 osoba zadržano u kućnom pritvoru.


VIDEO: Lopov razneo sebe umesto bankomat\nIzvor: Radio 021, 09.Okt.2019, 21:35\nTridesetsedmogodišnji nespretni lopov iz Rusije razneo se u utorak kada je pokušao da opljačka bankomat u gradu Čeropovec.\nPolicija je u prvi mah saopštila da je neidentifikovani muškarac poginuo kada je eksploziv u "Sberbanci" razneo njega umesto bankomat. Inspektori su kasnije započeli potragu za saučesnikom koji je pobegao. Iz aparata nije falila ni rublja.\n"Čula se jaka eksplozija i zvuk lomljave stakla", rekla je žena koja živi u stambenoj zgradi u kojoj se desila eksplozija i dodala da je mislila da će se ceo objekat srušiti.\nIzvor: SrbijaDanas.com, 10.Okt.2019, 08:13\nPolicija je u prvi mah saopštila da je neidentifikovani muškarac poginuo kada je eksploziv razneo njega umesto bankomat...Nespretni lopov (37) iz Rusije razneo se u utorak kada je pokušao da opljačka bankomat u gradu Čeropovec...Udar je bio toliko jak da su teška metalna vrata na ulazu u prostoriju...


Ministarka je istakla da je pošumljavanje od neprocenjivog značaja za životnu sredinu\nVode Vojvodine i ove godine su donele odoluku da ne prodaju svoje sadnice, već da ih doniraju udruženjima koja iskažu potrebu za time.\n- Vojvodina je slabo pošumljena, i zato smo u prethodnim danima obišli Sombor, Kulu, Apatin, Pančevo. 65.000 sadnica će biti posađeno na teritoriji Vojvodine - kazala je tom prilikom ministarka Irena Vujović.\nVujović je istakla da je pošumljavanje od neprocenjivog značaja za životnu sredinu i navela da se trenutno sadi 25.000 stabala u Staroj Pazovi, kao i da se akcije sadnje sprovode i u Somboru, Kuli, Apatinu, Pančevu.\n- Ističem lokalne samouprave u Vojvodini, jer je ovaj deo zemlje po procentima slabije pošumljen, i zato nam je posebno važno da u Vojvodini podižemo svest o značaju pošumljavanja - rekla je Vujović, navodi se u saopštenju Ministarstva.\nZahvalila je predsedniku opštine Radivoju Debeljačkom i direktoru preduzeća ''Vode Vojvodine“ Srđanu Kruževiću, kao i brojnim građanima i mališanima koji su učestvovali u toj akciji.\n- Ovo je primer izuzetne saradnja lokalne samouprave, jer je predsednik opštine bio aktivan na našim konkursima i često se obraćao Ministarstvu sa potrebama građana, kako bi u Srbobranu podigao kvalitet života, dok je direktor Kružević donirao još 1.000 dodatnih stabala koje danas, takođe, sadimo - rekla je Vujović.\nNajavila je da će u Srbobranu, uz podršku Ministarstva koje vodi, uskoro biti promenjena kotlarnica u Osnovnoj školi „Petar Drapšin“ u Turiji i da će preći na ekološki prihvatljiviji energent.\nDodala je da se u toj opštini razmatra i realizacija kapitalnih ekoloških projekata, među kojima je izgradnja postrojenja za preradu otpadnih voda i kanalizacione mreže što će, kako je istakla, unaprediti kvalitet života građana.\nVujović je navela da je Srbobran na listi 26 lokalnih samouprava u kojima se planira izgradnja postrojenja za preradu otpadnih voda, iz kredita Razvojne banke Saveta Evrope.\n- U ovom momentu tražimo najbolje rešenje, a inženjeri pregledaju projektnu dokumentaciju. U narednoj godini ćemo krenuti sa izborom izvođača i očekujem da ćemo zajedno realizovati brojne zelene projekte u ovoj opštini - zaključila je ministarka.\nSrbobran Ekologija Irena Vujović Ministarstvo zaštite životne sredine


Beograd: Menja se tarifni sistem gradskog prevoza\nMenja se tarifni sistem prevoza u Beogradu\nVesti Autor:Tanjug16. maj. 201513:44 > 13:52\nGradski menadžer Goran Vesić najavio je da će tarifni sistem gradskog prevoza biti potpuno promenjen između 1. septembra i 1. januara kao i da će tim promenama cena prevoza za stanovnike prigradskih opština biti niža i do 30 odsto.\n„Razmatrajući inicijativu opštinskih odbora Srpske napredne stranke iz Obrenovca, Lazarevca, Mladenovca, Grocke, Sopota i Barajeva, koji su gradu uputili zahtev sa više hiljada potpisa stanovnika prigradskih opština, koji su se žalili na visoke cene prevoza, došli smo do podataka da ti građani više desetina godina plaćaju mnogo više cene gradskog prevoza nego što plaćaju građani koji žive u samom Beogradu“, rekao je Vesić.\nOn je kazao da će promenama tarifnog sistema biti ukinuti ITS 1 i ITS 2, koji sada postoje, a da će grad biti podeljen na četiri zone, crvenu, žutu, zelenu i plavu.\nVesić je dodao da će promene biti sprovedene i na jednom broju linija gradskog prevoza pošto je brojanjem putnika i saobraćaja uvtvrđeno da su neke linije „potpuno preopterećene, a druge su nedovoljno iskorišćene“.\nPrema njegovim rečima, grad je potpisao ugovor sa Ikarbusom za nabavku 30 novih autobusa, a nakon rebalansa budžeta, uslediće još jedno potpisivanje ugovora za još 20 autobusa.\n„U julu ćemo raspisati tender za pet električnih autobusa, koji će ići centrom grada kroz neke male linije. Na taj način krećemo u novu eru gradskog prevoza gde ćemo se više okrenuti ekologiji“, najavio je Vesić.


Nemački sud odobrio "Tesli" seču šume za novu fabriku\nNemački sud odobrio „Tesli“ seču šume za novu fabriku\nTanjug 21. februara 2020. 11:56\nBERLIN – Američki proizvođač eletričnih automobila „Tesla“ dobio je „zeleno svetlo“ od Višeg upravnog suda Berlin-Brandenburga da nastavi krčenje šume u Grinhajdu na površini od 92 hektara, radi izgradnju svoje „gigafabrike“ u blizini Berlina, javlja Dojče vele.\nSud je, međutim, tada upozorio da eko-aktivisti ne treba da shvate njegovo rešenje o privremenoj zabrani „Teslinog“ projekta kao svoju pobedu.\n„Tesla“ je pre toga od državne agencije za zaštitu životne sredine dobio rok od tri dana da raskrči šumu radi pripreme zemljišta za izgradnju fabrike, ali su radovi zaustavljeni već drugog dana.\nLokalni aktivisti iz dve organizacije – Zelene lige Brandenburga i Asocijacije za prostorno planiranje i zaštitu vrsta u Bavarskoj – navode da će „gigafabrika 4“ (GF4), koja će proizvoditi električne baterije i automobile, uticati na lokalnu floru i faunu i snabdevanje vodom.\nIlon Mask, osnivač i glavni izvršni direktor kompanije „Tesla“, tvrdi međutim da će GF4 trošiti daleko manje vode od uobičajene dnevne potrošnje nego što tvrde aktivisti, dodajući da šuma koja se krči „nije prirodna – već posađena za potrebe kartonske industrije i samo mali deo će biti iskorišćen za GF4“, prenosi DW.\n„Tesla“ planira da započne izgradnju objekta ove godine i da krene s proizvodnjom vozila 2021. Kompanija je najavila da ima za cilj proizvodnju 500.000 automobila godišnje. To će biti četvrta „gigafabrika“ ove kompanije. Ostale su nalaze u Nevadi, Njujorku i odnedavno u Šangaju, u Kini.


Atraktivni dizajneri na Beogradskoj nedelji mode (FOTO) - Bizlife.rs\n14:23 Beograd, 29/10/2018\nTijana Milutinović prikazala je kolekciju „NETWORK“ koja predstavlja autorsku celinu u okvirima novih razmišljanja o starim pitanjima (inspiracijama). Ana Ljubinković od samog početka svoje karijere hrabro eksperimentiše bojama, krojevima, materijalima i detaljima, a svoj modni izraz naziva „maksimalizam“. Prikazanu kolekciju upotpunila je ABO cipelama. Sonja Jocić pripremila je kolekciju Alarm koja je namenjena nekonvencionalnim ženama koje žele da se istaknu u društvu i neposredno na njega da utiču.\nKontinuirana podrška razvoju „Belgrade Design Districta“ nastavlja se kroz modne revije Svetlane Jaćović, Milene Radović, Jasmine Vujović – „GetUp“ i Jovane Marković. Svetlana Jaćović ostaje dosledna svom dizajnerskom maniru, koji, od kolekcije do kolekcije, ne isključuje iskorak u inovaciju i osvrt na nadolazeće trendove. Kolekcija „Art“ Milene Radović upotrebom prirodnih tkanina, vune, viskoze, pamuka nastaju modeli čija forma delom prati žensku figuru ili se naglašenim volumenom udaljava. Ideja kolekcije „Čista ljubav u prljavom svetu”, kreatorke Jasmine Vujović, zasniva se na pokušaju očuvanja čistote osećanja, pred izazovima i grubostima spoljašnjeg sveta. Kolekcija Jovane Marković za proleće leto 2019, inspirisana je pojmom žene. Slaveći žensku lepotu i snagu, kolekcija je u potpunosti izrađena od prirodnih materijala – vazdušastih, prozirnih i nežnih.\nTreće veče 44. Beogradske nedelje mode otvorila je revija linije „Deconstructed“ by Atelier Igor Todorović. Ovo je kolekcija sa potpuno novim pristupom formi i istraživanju tkanina i kao takva namenjena je komunikaciji sa modnom publikom koja traži aktivno, inovativno i zanimljivo učešće u modnoj sezoni. U ovoj kolekciji postoje savremeni tehnološki materijali poput neoprena, ali i vune, viskoze i specijalno dorađenih tkanina. Delovi kolekcije izrađeni su i od čiste svile i u detaljima brižljivo prostudirani kako u dekoru tako i u formi i na taj način se vezuju za estetiku koju Atelier Igor Todorović neguje u svom modnom potpisu.\nKolekcija „Deconstructed“ jasno poručuje da trendove dekonstruišete i prilagodite sebi i svom stilu života.\nNa reviji „Faktory by Boško“ osetila se svežina i buntovnički duh, a avangardni odevni predmeti koje je publika imala priliku da vidi, namenjeni su prvenstveno devojkama i mladićima koji odvažno ističu svoju individualnost, seksepil i autentičnost. Kežual kombinacije i poigravanje bojama čine najnoviju kolekciju veoma atraktivnom, bez težnje za pukom komercijalizacijom. Kreator je i ovoga puta vođen idejom da je moda naša komparativna vrednost u odnosu na druge, pa tako njegove modele karakteriše „street style, animal print i casual chic“. Kako je već i naviknuta Boškova publika, on je i ovaj put priredio šou, tokom ove revije pistom su prošetale i Aleksandra Jeftanović i Mirjana Jestrović sa decom u Boškovim modelima.\nIskonski ljubitelji mode znaju da su kolekcije brenda „Martini Vesto by Boško“ uvek prepoznatljive i inovativne. Svi odevni komadi su „made-to-measure“, izrađeni od visoko kvalitetnih materijala, a svojim „edgy“ dizajnom najviše privlače pažnju modno osvešćene publike. Savršeno ukrojene kreacije odišu individualnošću, a kako se poslednjih godina insistiralo na komercijalnom karakteru, svi modeli imaju upotrebnu vrednost na najvišem nivou. Bogatu modnu kolekciju, namenjenu muškarcima i ženama, neizostavno je pratio umetnički performans u kojem je Goca Tržan hodala pistom u belom odelu iz kolekcije, dok su je pratili manekeni.\nModa dizajn Belgrade fashion week Beogradska nedelja mode Martini Vesto


“Ministarstvo pravde poštovaće preporuke Venecijanske komisije”\nFabrici i Kuburović / Foto: FoNet/Ministarstvo pravde\nObaveza Ministarstva pravde je da ustavne amandmane u potpunosti uskladi sa primedbama Venecijanske komisije, koje su nedavno dostavljene, izjavila je ministarka Nela Kuburović u razgovoru sa šefom Delegacije EU Semom Fabricijem, koji je naglasio da je EU do sada u pravosudni sistem Srbije uložila više od 85 miliona evra.\nMinistarka je kazala da će do kraja godine Akcioni plan za Poglavlje 23 biti revidiran, kako bi taj strateški dokument bio usklađen sa svim aktivnostima za naredni period. Fabrici je naveo da će uskoro biti pokrenut IPA projekat vredan dva miliona evra, koji za cilj ima povećanje kapaciteta Ministarstva pravde, konstatujući da svaki napredak u Poglavljima 23 i 24 znači i celokupan napredak Srbije u pristupanju EU.\nA direktor Komiteta pravnika za ljudska prava (Jukom) Milan Antonijević istakao je da bi skoro svi amandmani koje je pripremilo Ministarstvo pravde trebalo da pretrpe određene izmene nakon mišljenja koje je dala Venecijanska komisija, a koje države članice Saveta Evrope moraju da poštuju. “Međutim, daleko je važnije da se u daljem procesu izmene Ustava prihvati u potpunosti mišljenje ovog ekspertskog tela SE, jer je stvaranje uslova za nezavisno pravosuđe u interesu građana Srbije, pravne sigurnosti svih koji žive ili žele da posluju u našoj zemlji, ali i potpune podele vlasti i vladavine prava na kojoj insistiramo, uz jednoglasje iz Evropske unije”, napisao je Antonijević za Istinomer. On je naglasio da je njegova organizacija, a veruje i većina njegovih kolega iz strukovnih udruženja sudija, tužilaca, sudskih pomoćnika, “spremna da započne konstruktivan dijalog i pomogne državi da izradi amandmane na Ustav koji zadovoljavaju visoke kriterijume SE”.\n“Zrenjaninska KTV zbog uređivačke politike pod pritiscima vlasti”Vučić: Neću da se krijem iza naroda sa predlogom za Kosovo


Usvojeni zakoni o zaduživanju EPS i EMS kod KfW › Made-in-Germany.rs\nUsvojeni zakoni o zaduživanju EPS i EMS kod KfW\nSkupština Srbije juče je usvojila Zakon o davanju garancija Srbije u korist Nemačke razvojne banke (KfW) po zaduženju „Elektroprivrede Srbije“ (EPS), kao i zakon kojim se daju garancije za kredite KfW po zaduženju „Elektromreža Srbije“ (EMS).\nZa EPS će država biti garant kredita KfW od 45 miliona eura, namenjenog modernizaciji sistema otpepeljivanja „Termoelektrane Nikola Tesla A“, a novac za otplatu će obezbediti EPS iz sopstvenih prihoda. Sporazum o ovom kreditu EPS i KfW su potpisali krajem februara, a državne garancije za zajam planirane su budžetom za ovu godinu, prenosi „eKapija“.\nProjekat modernizacije sistema otpeljivanja najveće srpske elektrane podrazumeva rekonstrukciju sistema za prikupljanje, transport i odlaganje pepela i šljake, kao i bolju zaštitu životne sredine. Nemački kredit EPS će otplaćivati 12 godina, uz period počeka od pet godina, a poslednja rata glavnice dospeva na naplatu 2028. po fiksnoj kamati od 0,8 posto godišnje.\nSrpski poslanici usvojili su i propise za davanje garancija KfW na kredit kompaniji EMS od 15 miliona eura, koji će biti iskorišćen za energetsku efikasnost u prenosnom sistemu, a otplaćivaće se po fiksnoj kamati od 0,8 posto godišnje u roku od 12 godina, uz trogodišnji period počeka. Poslednja rata glavnice ovog kredita dospeva na naplatu 30. juna 2029. godine.\nPrijepoljske šume pod video nadzorom\nSrbija počinje da koristi pepeo u gradnji puteva\nOd MiG na 24/05/2017 / Ekologija, Energetika, Industrija, infrastruktura, Investicije, Tehnologija / Ostavite komentar\nNemci bi proizvode Sojaproteina bez GMO


Cvijanović: Prijedor ne može ugroziti koaliciju SNSD – DNS | BL Portal\nCvijanović: Prijedor ne može ugroziti koaliciju SNSD – DNS\n10. Juna 2020. 8:29\nPotpredsjednik SNSD-a Željka Cvijanović istakla je da je povjerenje između SNSD-a i DNS-a u Prijedoru odavno uništeno i mala je vjerovatnoća da će lokalni odbori uspjeti da nađu zajedničku riječ, ali to ne znači da će koalicija između ove dvije stranke biti raskinuta\nCvijanovićeva je pojasnila da ne postoji kriza u odnosima između SNSD-a i DNS-a, već isključivo između odbora u Prijedoru, te da stvari treba posmatrati na taj način.\n“Da li će ta kriza postati dublja ili će se razriješiti to ostaje da se vidi. U suštini naša koalicija dobro funkcioniše i sada, a i ranije. Bilo je načina da se premosti ta situacija u Prijedoru, ali koliko vidim ni jedna ni druga partija na lokalnom nivou nije zainteresovana za to. Mi smo i rekli da će biti onako kako se dogovore partije na lokalnom nivou. Kada je riječ o Prijedoru veoma malo je vjerovatno da se tamo mogu stvari ublažiti i vratiti povjerenje”, rekla je potpredsjednik SNSD-a za “EuroBlic”.\nNa pitanje ko je odgovoran za činjenicu da dvije stranke nemaju povjerenja, Cvijanovićeva je navela da je to povjerenje uništeno prije nekog vremena.\n“Recimo, SNSD nikada nije dobio priliku da učestvuje u vlasti u skladu sa koalicionim dogovorom jer DNS to nije dozvoljavao. Sjećam se da se DNS jako žalio na republičkom nivou svaki put kada bi prošlo sedam dana, a da nije realizovano neko imenovanje koje po koalicionoj raspodjeli njima pripada. A oni su tu istu stvar radili na lokalnom nivou i ta priča je ostala netaknuta”, pojasnila je Cvijanovićeva.\nS druge strane, dodala je ona, sve što se dogovaralo u okviru koalicije na republičkom nivou je realizovano.\n“Da li se to dešavalo u onoj dinamici i onog dana kada to neko hoće to je druga stvar. Mislim da je u Prijedoru ozbiljno poljuljano međusobno povjerenje i da tamo nije jednostavno stvari rehabilitovati. Ali isto tako ne mislim da će Prijedor, kao jedna tačka gdje su odnosi takvi kakvi jesu, ugroziti koaliciju koja traje jako dugo. Ta koalicija je čvrsta na republičkom nivou, ali isto tako i na nivou BiH. Prema tome, razbijati koaliciju ili odnose između dvije partije i pokidati toliko međusobnih odnosa bilo bi neočekivano i ne vjerujem da će se to desiti”, istakla je potpredsjednik SNSD-a.\nNapominjući da se svi spremaju za lokalne izbore i da svi imaju neku svoju političku agendu, Cvijanovićeva je naglasila da se veza između koalicionih partnera sa republičkog nivoa mora odraziti bolje i čvršće na lokalu.\nNa pitanje zašto je problem nastao kada je DNS u Prijedoru ušao u kolaiciju sa SDS-om, kada je Opštinski odbor SNSD-a u tom gradu prethodno bio u koaliciji sa SDS i PDP, Cvijanovićeva je ponovila da su ti odnosi odavno poremećeni u Prijedoru i kada je trebalo sanirati te probleme otišlo se dalje.\n“Umjesto da se radilo na popravljanju povjerenja došlo je do nekog zaokreta. Uprkos tome što smo obavijestili naše koalicione partnere i rekli koji su to principi na kojima treba da realizujemo vlast da bi republički nivo mogao bolje da radi i obavljamo svoje poslove, dešava se ta promjena skupštinske većine. Imali smo pojedinačne situacije gdje su naši koalicioni partneri na lokalnom nivou formirali vlast sa onima koji su ljuti neprijatelji republičke vlasti. Ne mislim da je to principijelno. Smatram da se trebalo razgovarati”, pojasnila je Cvijanovićeva.\nKada je riječ o koalicijima, dodala je ona, u proteklom periodu bili su\n“Recimo, za prošle lokalne izbore imali smo zajedničke kandidate sa našim koalicionim partnerima. To smo činili na način da smo unaprijed podijelili koja od koalicionih partija će u kojoj opštini imati svog kandidata, dok će ga ostali podržati. Ovaj put je data neka sloboda u smislu da se daje svima da kandiduju koga hoće ali da se ne ulazi u koalicije sa onima koji remete rad institucija, koji prave lakrdiju od parlamenta Srpske i koji ne dozvoljavaju nijednoj ozbiljnoj temi da joj se priđe na ozbiljan način.\nMislim da oni ne zaslužuju da budu koalicioni partneri na lokalu našim koalicionim partnerima na republičkom nivou gdje i odrađujemo najveći i najvažniji dio posla za naše građane. Bilo bi lijepo da se dogovorimo da imamo zajedničke kandidate na lokalnom nivou, ali niko nikome ne brani da ima svog kandidata. Međutim, ulaziti u neke koalicione aranžmane sa onima koji prave cirkus od Narodne skupštine Republike Srpske, to ne može”, istakla je Cvijanovićeva.\nPotpredsjednik SNSD-a rekla je da SNSD očekuje da na predstojećim izborima osvoji 80 odsto načelničkih i gradonačelničkih pozicija i podsjetila da su ova partija i njeni koalicioni partneri na prošlim lokalnim izborima od 64 jedinice lokalne samouprave osvojili vlast u 44.\n“Dakle, taj naš cilj uopšte nije nedostižan. Sigurna sam da ćemo na nekim mjestima koja su ranije bila tradicionalno uporište SDS-a i drugih opozicionih partija, osvojiti vlast, poput Bijeljine, Doboja i slično”, naglasila je Cvijanovićeva.\nKada je riječ o Federaciji BiH /FBiH/, ona je navela da tu treba da postoji dogovor svih partija. “Srebrenica je, na primjer, izuzeta i tu treba da budu sve srpske stranke zajedno. Ima još nekih mjesta koja su izuzetak, konkretno opštine sa srpskom većinom u FBiH. Te lokalne zajednice ne dobijaju ništa ni od kantonalnih niti od federalnih vlasti. Smatram da će imati puno veću snagu ako sve srpske stranke u tim sredinama nastupe zajedno”, konstatovala je Cvijanovićeva.\nNa pitanje kakva su joj očekivanja od Ustavnog suda BiH koji treba da se izjasni o odluci CIK-a da odgodi lokalne izbore i Suda BiH koji treba da odluči da li su pojedini članovi CIK-a izabrani nelegalno, Cvijanovićeva je rekla da njena očekivanja mogu jedino biti da sudovi sude po pravu, a ne po politici.\n“Ako su propisane neke procedure, a nisu ispoštovane, onda je neko došao nelegalno na tu poziciju. S druge strane, definitivno postoji politička obojenost ljudi koji su došli u CIK. Riječ je o osobama koje su u vezi sa određenim političkim figurama ili su bili nosioci pozicija u okviru određenih partija. Naravno da se stavlja veliki znak pitanja na legitimnost takvih ljudi. Ono što brine jeste međunarodna zajednica koja ovde u BiH brani ono što nikada ne bi branili ili dozvoljavali u svojim zemljama. Sada kažu kako daju svoju podršku CIK”, naglasila je Cvijanovićeva, upitavši da li oni nama pričaju o pravnoj državi, a sada kažu da je u redu ako se preskoči procedura.\nOna je upitala da li to znači da ne trebaju procedure? “Ako ne trebaju onda ćemo svi na divlje obavljati imenovanja. I u prethodnom mandatu Savjeta ministara preskočene su brojne procedure. Postavlja se pitanje, pa šta je to, neka kaubojština? Čemu služe procedure ako ih se nećemo pridržavati?”, rekla je Cvijanovićeva.\nOna je naglasila da i ako sudovi kažu da je sve urađeno po zakonu, SNSD neće bojkotovati izbore i prepustiti ih tamo nekima koji danas ne mogu ni u pet opština da formiraju vlast.\n“Ovaj CIK je i napravljen ovakav da bi se odgađali izbori kako se ne bi vidjelo da oni više ne mogu ni u pet opština da dođu na vlast. I sva igra je oko toga. Sad najbolje da bojkotujemo izbore, pa da vlast prepustimo onima koji ne mogu da skupe ni 10 odsto glasova birača. Treba se boriti pravnim sredstvima na svaki mogući način da se stvari dovedu u redovno stanje”, poručila je Cvijanovićeva.\nTags: DNS, SNSD, Željka Cvijanović\nZbog sumnnje na koronu zatvoren vrtić


VELEŽ POČEO TRENIRATI\nFudbaleri mostarskog Veleža počeli su sa grupnim treninzima, bio je to prvi zajednički trening nakon više od dva mjeseca pauze.\nTrener tima Feđa Dudić obratio se prije treninga, ali izrazio je žal zbog toga što se Premijer liga BiH, odlukom institucija RS-a najvjerovatnije neće nastaviti.\n“Jedva čekamo da krenemo raditi, ali imamo veliku neisvjesnost jer se špekuliše da će liga biti prekinuta i da ćemo raditi samo ove sedmice. Prema našim informacijama, ali i onome što je rekao generalni sekretar Adi Đemidžić liga će se prekinuti. Ako on tako izjavi, šanse oko nastavka su male”, kaže Dudić i nastavlja:\n“Mi ćemo se ove sedmice konsultovati i razgovarati, pripremati za sljedeću sezonu… Nismo bili za to, ostaje žal jer smo željeli da se sve završi na terenu, ali nije sve do nas i neki drugi se pitaju. Moramo prihvatiti ono što jeste”.\nTrener FK Velež Feđa Dudić uputio riječi podrške Slavku Petroviću\nDudić: Individualni treninzi su najveća zabluda u fudbalu\nIgrač Borca: Nismo primili ni jednu jedinu marku u 2020. godini!...\n3 dan 9 h


Migranti na političkom meniju - Istinomer\nTim Istinomera 8. 11. 2018.\nSrpska desnica nije do ovog ekstremnog ispada previše eksploatisala migrantsku krizu u političkim okršajima, a onda je Nogo čak zapretio i vešanjem Aleksandru Vučiću i Ani Brnabić ukoliko, kako je rekao, “dovedu 1,2 miliona migranata” u Srbiju iz Zapadne Evrope.\nFoto: FoNet/Aleksandar Stojanović\nIz tog desnog političkog spektra još se samo povremeno oglašavao Vuk Jeremić, predsednik Narodne stranke, koji upozorava na mogućnost da “Srbija postane tampon zona za migrante”.\nIpak, ulazi li migrantska kriza u politički život Srbije na velika vrata i to posle tri godine od najvećeg izbegličkog vala koji je zapljusnuo Evropu?\nBoško Jakšić, novinar i politički analitičar, upozorava da je desnica potpuno zaćutala u prvim momentima migrantske krize 2015. godine. Aleksandar Vučić i Srbija dobijali su u to vreme, s pravom, pohvale sa svih strana za odnos prema migrantima i ekstremisti su shvatili da na ovom problemu ne može da se profitira.\n“Onog trenutka kad je migrantska kriza izbacila ove desne populiste, rasiste i neofašiste, poput Viktora Orbana, oni su dobili na snazi. Dakle, tek sa migrantskom krizom kao odskočnom daskom za krajnje desničarsku politiku, naša desnica dobija priliku da bude glasnija u takvoj politici“, kaže Jakšić za Istinomer.\nLider Pokreta Dveri Boško Obradović, međutim, tvrdi za Istinomer da Srbija ne štiti dovoljno svoje interese i bezbednost sopstvenih građana već postupa po diktatu Evropske unije i upozorava da upravo članice EU imaju međusobne probleme zbog ovih pitanja.\n“Negativne posledice migrantske krize su tema broj jedan u čitavoj Evropi, sem u Srbiji. Vrlo mi je žao zbog sudbine ljudi koji beže iz ratom ugroženih područja, ali Srbija mora prvo da zaštiti svoje građane“, objašnjava Obradović.\nSa druge strane, Vuk Jeremić je još juna meseca ove godine, komentarišući na Tviteru pisanje Rojtersa, postavio retoričko pitanje:\n“Evropski lideri dogovaraju podizanje kampa za odbijene azilante u jednoj državi koja je na evropskom kontinentu, a nije članica EU. Koja bi to država mogla biti?”, zapitao se Jeremić.\nNedavno, na Pirson global forumu u Čikagu, lider Narodne stranke, kritikujući ravnodušnost EU prema demokratskim procesima u Srbiji, upozorio je da se čini da je “Evropi stalo da region bude tampon zona, u kontekstu potencijalnih novih izbeglica i migranata koji ne smeju stići do EU”.\nJeremić buduća zbivanja na Zapadnom Balkanu, kada je u pitanju migrantska kriza, posmatra i iz istorijskog ugla, napominjući da je region geografski prostor koji je oduvek bio interesantan svima koji su u određenom periodu gajili ambiciju da projektuju silu, robu ili ljude sa juga na sever kontinenta ili obrnuto.\nSa druge strane, on ukazuje na aktuelna politička zbivanja u Evropi i činjenicu da dešavanja na Bliskom Istoku već deceniju, kako kaže, generišu krizu na Starom kontinentu. Najdramatičniji trenutak, 2015. godine, rešen je paktom sa Erdoganom, ali uzroci krize nisu otklonjeni. Iako Evropa nije ispunila sva svoja obećanja prema Turskoj, Erdogan još nije ponovo podigao branu kao 2015. godine. Da li će i kada to učiniti, objašnjava Jeremić, teško je reći ali, u svakom slučaju, ono što njega brine je mogućnost pokretanja novog migrantskog talasa.\n“Ako ljudi ponovo krenu, bez obzira da li zato što ih Erdogan pusti ili zato što se desi neka nova katastrofa – novi rat ili bilo šta drugo – i dođe do plime kojoj se ne sme dozvoliti da stigne do EU, samo treba pogledati mapu i videti koja su potencijalna rešenja u tim okolnostima. Ti ljudi bi negde morali da budu zaustavljeni, i logično je da u takvoj situaciji zemlje Zapadnog Balkana budu za to primarni kandidati“, ističe Jeremić.\nUz napomenu da sebe ne smatra radikalnim desničarem, populistom, niti antimigranstki opredeljenim čovekom – pogotovo ne islamofobom, zbog svog porekla koje, kako kaže ne krije – on, međutim, vidi i dodatnu opasnost jer, kako kaže, u “tampon zoni nije poželjno” negovati demokratski diskurs, parlament, slobodne medije…\n“Ako želite čvrst bedem, nisu vam potrebni demokratski procesi, situacija u kojoj bi neko eventualno izronio na površinu i ozbiljno se tome usprotivio. Treba vam čovek koji ima punu kontrolu, koji se ne snebiva da upotrebi silu, koji ima čvrst zahvat i prema medijima, tako da može da kontroliše poruku koja ide ka stanovništvu. Za tampon zonu vam treba čvrsta ruka, a ne demokratija. Demokratija je ‘predviđena’ za neke srećnije prostore“, ističe Jeremić.\nRadoš Đurović iz Centra za pomoć i zaštitu tražiocima azila (CZA) smatra, međutim, Srbiju “prirodnim bedemom”, ali pre svega zbog činjenice da nam se vraćaju migranti iz Hrvatske i Bosne i Hercegovine. Po njegovom mišljenju, međutim, milion ljudi koji pojedinci spominju kao broj migranata koji mogu da se “isporuče” Srbiji služi samo za zastrašivanje ljudi, uznemiravanje javnosti i širenje ksenofobije.\nOn navodi da Srbija nije, niti može da potpiše Dablinski sporazum, kako to kaže poslanik Nogo, jer nije članica EU. Sa druge strane, međutim, Đurović misli da treba institucionalnim putem, pre svega kroz parlament, otkriti da li Srbija eventualno ima neke tajne sporazume koji bi predvideli naseljavanje određenog broja migranata u ovaj region.\n“Ja nisam političar, ali kao građanin iznenađen sam da je ovo tema za populističko obraćanje i to onih koji nisu ekstremni, onih koji bi trebalo da zagovaraju demokratske vrednosti. Sve ovo predstavlja samo političku borbu za glasove u kojoj se obmanjuju građani ili im se podiže strah, ksenofobija, predrasude, što dalekosežno ima velike posledice, jer Srbija jeste jedna tampon zona, ona će to i biti silom prilika, jer ne može da utiče na to. Ako vi dižete tenzije i stvarate paniku iznošenjem netačnih i neosnovanih informacija, vi definitivno uznemiravate javnost koja se humano odnosila prema ovim ljudima i koja treba tako da se ponaša i ubuduće“, upozorava Đurović za Istinomer.\nU Komesarijatu za izbegla i raseljena lica smatraju da je pretvaranje Srbije u takozvanu “tampon zonu” potpuno nerealno i takve stavove tretiraju kao “lažne vesti”. U ovoj organizaciji ističu za Istinomer da je potpuno neopravdan strah od povratka migranata jer ne treba zaboraviti da je najveći deo ove populacije otišao u zemlje Zapadne Evrope još 2015. i 2016. godine, te da nema naznaka da će vlasti tih država kardinalno da menjaju stav prema ljudima koje su već primili.\nU ovom trenutku, prema podacima Komesarijata, situacija sa migrantima je stabilna, njihov broj je isti u odnosu na avgust prošle godine. Trenutno se u prihvatnim centrima za azil nalazi 3.366 migranata i još nekoliko stotina izvan centara.\nBez obzira na sve, Vuk Jeremić smatra da je ključ rešenja ovog, ali i drugih problema, povratak institucionalizovane demokratije u našoj zemlji.\nVuk Jeremić i Boško Obradović/ Foto:FoNet/Kostadin Kamenov\nOn veruje da nam je povratak normalnosti, pre svega slobodi govora i razmeni političkih ideja, preduslov za rešavanje svih društvenih izazova, pa i migrantske krize.\n“Mislim da treba da sarađujemo sa Evropom i da ne dozvolimo da budemo tretirani kao bedem u kome je prihvatljivo da nemate slobodne medije i gde se prebijaju politički protivnici. Treba da težimo tome da zaista ličimo na evropsko društvo, bez obzira što možda nećemo biti u prilici da stupimo u članstvo EU u nekoj doglednoj budućnosti“, ističe prvi čovek Narodne stranke.\nBoško Obradović, međutim, najavljuje da će o migrantskoj krizi biti još reči.\n“Naša obaveza je da ukažemo na opasnost da naša vlast ima dogovor sa Briselom da Srbiju naseli hiljadama migranata koji će biti vraćeni iz EU ili koje evropske zemlje više neće želeti da prime, ukoliko dođe do novog talasa seobe stanovništva. Kao i mnogi drugi evropski narodi, i mi smatramo da je ovakva promena strukture stanovništva u Evropi nedopustiva i da predstavlja ogroman ekonomski, socijalni i bezbednosni problem“, naglašava lider Dveri.\nU polemiku se uključio i lider Pokreta slobodnih građana Saša Janković, koji je ocenio da izjava poslanika Dveri Srđana Noga o vešanju predsednika i premijerke Srbije, Aleksandra Vučića i Ane Brnabić, „nije slučajan incident nego logična posledica ksenofobične desničarske politike”. Lider PSG Saša Janković naveo je da je „uznemirujuće“ što je u reagovanjima na izjavu poslanika Dveri „izostala jasna i nedvosmislena kritika antimigrantske, rasističke politike iz koje je izjava i proizašla“.\nDakle, moglo bi se zaključiti: migrantska kriza dolazi na politički meni i u Srbiju.\nNaslovna fotografija: FoNet/Aleksandar Stojanović\nAleksandar Vučić Ana Brnabić Boško Obradović migranti migrantska kriza opozicija Saša Janković Srđan Nogo Vuk Jeremić